|  |  |  |
| --- | --- | --- |
| Slika na kojoj se prikazuje tekst, isječak crteža  Opis je automatski generiran |  | Slika na kojoj se prikazuje tekst  Opis je automatski generiran |
| REPUBLIKA HRVATSKAKARLOVAČKA ŽUPANIJA |  |
| Slika na kojoj se prikazuje tekst, keramičko posuđe, porculan  Opis je automatski generiran | GRAD KARLOVAC |  |

GRADSKO VIJEĆE

GRADA KARLOVCA

 PRIJEDLOG

Z A P I S N I K

sa 12. sjednice Gradskog vijeća grada Karlovca održane dana 19. srpnja 2022. godine, s početkom u 09,00 sati u Velikoj vijećnici Gradskog vijeća grada Karlovca, Banjavčićeva 9.

NAZOČNI VIJEĆNICI: Dobriša Adamec, Dimitrije Birač, Danko Butala, Dražen Cukina, Josip Čavlović, Tihomir Čohan, Mario Goršić, Marina Jarnjević, Dragica Malović, Ana Matan, Tihomir Mamić, Mirjana Mladenović, Tomislav Novak, Josip Obranović, Albert Ofner, Predrag Pavlačić, Alenko Ribić, Marin Svetić, Romeo Štokić.

Ehlimana Planinac pristupa sjednici u 09:29 sati.

ODUSTNI VIJEĆNICI: Draženka Polović.

OSTALI NAZOČNI: Damir Mandić, gradonačelnik, Ivana Fočić, zamjenica gradonačelnika, Stjepan Mrežar, dipl.oec., pomoćnik pročelnice Ureda Gradonačelnika, Dario Greb, dip.ing.prom., pročelnik Upravnog odjela za komunalno gospodarstvo, Tatjana Gojak, dipl.iur, pročelnica Upravnog odjela za imovinsko pravne poslove i upravljanje imovinom, dr.sc. Ana Hranilović Trubić, dipl.ing. građ., pročelnica Upravnog odjela za gradnju i zaštitu okoliša, Draženka Sila Ljubenko, prof. pedagog, pročelnica Upravnog odjela za društvene djelatnosti, mr.sc. Marijana Tomičić, dipl. politolog, pročelnica Upravnog odjela za razvoj grada i EU fondove, Vesna Ribar, dipl.ing.građ., pročelnica Upravnog odjela za prostorno uređenje i poslove provedbe dokumenata prostornog uređenja, Irena Grčić, struč.spec.pec., pročelnica Službe za javnu nabavu, Jasminka Maslek, dipl.oec., pročelnica Službe za unutarnju reviziju, Anita Trbuščić Mlakar, dipl.oec., pročelnica Službe za provedbu ITU mehanizma, Andrea Vrbanek, univ.spec.oec., viši savjetnik za gospodarstvo, poljoprivredu i turizam, Ines Letica Žaja, dipl.iur., voditeljica Odsjeka za pravne, opće i kadrovske poslove, Ivan Mrzljak,, Tomislav Vukelić, Hrvoje Klobučar, Andreja Barberić, Vanda Basta, Kruno Kovačević, Vlatko Ivka, Jasmina Milovčić, Hrvojka Božić, Anita Štefanac, Danka Pavletić, Dario Smojver, Marina Burić, Željko Šančić, Suzana Šnajdar.

ZAPISNIČARKA: Mirna Mileusnić

Sjednicu otvara gospodin Marin Svetić, predsjednik Gradskog vijeća grada Karlovca, pozdravlja sve nazočne u vijećnici, te konstatira da je vijećnici nazočno 20 vijećnika od ukupno 21 vijećnik, što znači da se mogu donositi pravovaljane odluke i zaključci.

Predsjednik Gradskog vijeća grada Karlovca predložio je slijedeći:

D N E V N I R E D

1. Usvajanje skraćenog zapisnika sa 11. sjednice Gradskog vijeća Grada Karlovca,
2. Odluka o izmjeni i dopuni Odluke o raspodjeli viška prihoda i primitaka proračuna Grada Karlovca za 2021. godinu,
3. Druge izmjene i dopune Proračuna Grada Karlovca za 2022. godinu,
4. Odluka o povećanju temeljnog kapitala  GeotermiKA za energetiku d.o.o.,
5. Odluka o povećanju temeljnog kapitala Gradska toplana d.o.o.,
6. Druge izmjene i dopune Programa financiranja zaštite od požara u 2022. godini,
7. Druge izmjene i dopune Programa građenja komunalne infrastrukture u 2022. godini,
8. Druge izmjene Programa poticanja poljoprivrede i ruralnog razvoja na području Grada Karlovca za 2022.god.,
9. Druge izmjene i dopune Programa razvoja malog i srednjeg poduzetništva na području Grada Karlovca za 2022. godinu,
10. Druge izmjene i dopune Programa mjera poticanja razvoja turizma na području Grada Karlovca za 2022.god.,
11. Druge izmjene i dopune Programa održavanja komunalne infrastrukture u 2022. godini,
12. Druge izmjene i dopune Programa upravljanja objektima u vlasništvu grada u 2022. godini,
13. Druge izmjene i dopune programa razvoja i sigurnosti prometa u 2022. godini,
14. Druge izmjene i dopune Programa korištenja naknade za zadržavanje nezakonito izgrađenih zgrada u prostoru u 2022. godini,
15. Druge izmjene i dopune Programa javnih potreba u sportu Grada Karlovca za 2022. godinu,
16. Druge izmjene i dopune Programa javnih potreba u tehničkoj kulturi Grada Karlovca za 2022. godinu,
17. Druge izmjene i dopune Programa subvencija troškova stanovanja i drugih oblika socijalne pomoći za 2022. godinu,
18. Treće izmjene i dopune Programa javnih potreba u predškolskom odgoju i obrazovanju za 2022. godinu,
19. Odluka o  izmjeni i dopuni Odluke o uvjetima i mjerilima za davanje u najam stanova u vlasništvu Grada Karlovca,
20. Odluka o produženju važenja Lista reda prvenstva  za davanje u najam stanova u vlasništvu Grada Karlovca,
21. Odluka o uključenju Grada Karlovca u Program društveno poticajne stanogradnje,
22. Odluka o ukidanju statusa javnog dobra u općoj upotrebi na nekretninama k.č.br. 4191/36, 4191/38 k.o. Karlovac II i k.č.br. 3756/5 k.o. Turanj,
23. Odluka o obnovi zgrada javne namjene,
24. Odluka o izmjeni Odluke o pokretanju nabave za opremanje zgrade kina Edison,
25. Odluka o usvajanju Komunikacijske strategije i komunikacijskog akcijskog plana za potrebe Strategije razvoja Većeg urbanog područja Karlovac za razdoblje 2021.-2027.,
26. Zaključak o poništenju natječaja za izbor i imenovanje ravnatelja Gradskog kazališta “Zorin dom”.

Predsjednik Gradskog vijeća stavlja na raspravu prijedlog dnevnog reda.

Budući da nije bilo rasprave, članovi Gradskog vijeća su sa 19 (devetnaest) glasova ZA glasali za predloženi dnevni red. Predsjednik utvrđuje da je dnevni red usvojen sa 19 (devetnaest) glasova ZA.

Prije prelaska na rad prema usvojenom dnevnom redu predsjednika Gradskog vijeća, a u skladu sa člankom 80. Poslovnika o radu Gradskog vijeća grada Karlovca održat će se aktualni sat.

**AKTUALNI SAT**

**MARINA JARNJEVIĆ:**

Sad se čujemo. Dobro. Dakle prvo pitanje, imam dva pitanja i treće ispred kluba. Znači prvo pitanje bi uputila pročelnici Draženki Sila Ljubenko. Odnosi se ogranak Matice Hrvatske i na moja saznanja da se planira izaći iz prostora Pavleka Miškine, iz sadašnjeg prostora. Obzirom na utjecaj i na važnost Matice, Matice, dakle ja bih molila pitanje što bi Grad mogao učiniti, što grad planira učiniti da se nađe adekvatan prostor gdje bi oni poslovali, gdje bi djelovali obzirom da u ovom trenutku prema mojim saznanjima, prostor znači iz kojeg planiraju izaći nema osnovne uvjete za, neću reći život, ali za ... za poslovanje. Dakle to je prvo pitanje. Drugo pitanje bi bilo, vidim da pročelnica Peris nema, pretpostavljam da onda gospođa Vrbanek evo može odgovoriti. Dakle pitanje se odnosi na ambroziju. Krenulo je, krenula je sezona alergičari, vrlo nezgodno razdoblje očekuje nas, evo i osobno imam problema sa time. Evo, moje pitanje sada što Grad čini po tom pitanju, kako je to regulirano, koje su mjere, postoje li kazne, što se može, znači na koji način se može regulirati ambrozija. Treće pitanje bi bilo, mogu pitati, mogu pitati gradonačelnika pa ako ima potrebe da nekom delegira. Obzirom na divljanje energenata, što Grad i njegove ustanove, njegove tvrtke, što čini da racionalizira samo energiju. Hvala lijepa.

**MARIN SVETIĆ, predsjednik Gradskog vijeća:**

Hvala lijepo. Ja pozivam uvaženu pročelnicu, gospođu Draženku Sila Ljubenko, izvolite.

**DRAŽENKA SILA LJUBENKO:**

Evo dobar vam, dan lijepi pozdrav svima. Zahvaljujem se na tom pitanju. Što se tiče Matice Hrvatske, Matica Hrvatska je krovna kulturna institucija koja dugo godina kontinuirano radi, prati, promiče, čuva kulturu, kulturnu baštinu na nacionalnoj razini. U okviru našeg grada postoji ogranak Matice Hrvatske koji ima važnu ulogu također za kulturni identitet, čuvanje kulturnog identiteta na lokalnoj razini, ali naravno i svojim djelovanjem i na nacionalnoj. Ogranak Matice Hrvatske čini preko 80 vrlo aktivnih članova i članica. Evo budući da i ovdje među nama ima nekoliko članova i članica koji su aktivni i vrijedni u ogranku Matice Hrvatske, ja im zaista želim čestitati na svemu ono što rade. Matica je, znamo svi, prepoznatljiva po časopisu Svjetlo koji godišnje čak izlazi i po 2 dvobroja, po raznim književnim susretima i raznim raznim događanjima kojima je zapravo cilj promicanje i razvoj kulture na području grada Karlovca. Kao što ste rekli, Matica djeluje u prostoru Pavleka Miškine 3. To je prostor u državnom vlasništvu i to je prostor koji nikako nije uvjetan za rad i za djelovanje tako važne nama Matice. U tom prostoru, moram to spomenuti i reći, nema tekuće vode, nema sanitarnog čvora, a nema niti grijanja i upravo zbog važnosti ogranka Matice za grad Karlovac i za kulturu grada Karlovca trenutak je da zaista, skupa sa Maticom, grad i Matica, nađemo najbolje rješenje i da pokušamo omogućiti Matici rad kakav i zaslužuje, uvjete rada kakve zaslužuje. Svakako to je dugoročno osiguravanje prostora koje je u vlasništvu Grada to nam je ... se jedino i najbolje rješenje, a uporište u tome imamo sada i u novom zakonu, zapravo koje je evo neki dan izglasan Zakon o kulturnim vijećima i financiranju programa javnih potreba u kulturi koji i omogućava da možemo matici i drugim institucijama, udrugama koje su od interesa za lokalnu zajednicu u neposrednoj pogodbi dati određeni prostor i Grad promišlja o takvom jednom rješenju o prostoru grada koji će biti primjeren za Maticu. Dok taj prostor ne budemo našli moramo naći neko drugo rješenje, u svakom slučaju privremeno rješenje koje će biti i koje će zadovoljiti one minimalne higijenske uvjete, a to je da ljudi imaju i sanitarni čvor i tekuću vodu, a znamo što je tekuća voda inače, što nam svima znači u životu, ali u koroni smo najbolje to i osjetili da su to standardi higijenski gdje Matica više ne može raditi. Jedno od prijedloga rješenja privremenog jesu prostori u osnovnoj školi Braće Seljan budući da smo mi osnivači te škole i u skladu sa odlukama, propisima koje smo donijeli možemo i naravno u dogovoru i suradnji sa Maticom razmisliti i te prostore smjestiti Maticu i omogućiti djelovanje do donošenja onog dugoročnog rješenja. Evo još jednom ja molim sve za to strpljenje i zahvaljujem na razumijevanju i zahvaljujem naravno Matici na suradnji. Evo hvala lijepa, ako još nešto treba.

**MARIN SVETIĆ, predsjednik Gradskog vijeća:**

Hvala lijepo. Zadovoljni, da dobro. Pozivam, drugo pitanje, ispred Upravnog odjela za poljoprivredu, gospodarstvo i turizam gospođu Andreu Vrbanek, izvolite.

**ANDREA VRBANEK:**

Hvala na pitanju, lijep pozdrav svima. Ambrozija je nažalost veliki javnozdravstveni problem, a upravo se približavamo sezoni kada će mnogi naši građani patiti od alergije na ovu biljku. Ja mogu pojasniti ono što se odnosi na poljoprivredne površine, jer smo u odjelu zaduženi za poljoprivredu i na neki način nastojimo informirati vlasnike poljoprivrednog zemljišta, ali naredba o uklanjanju ambrozije se odnosi na sve vlasnike zemljišta i poljoprivrednog i ne poljoprivrednog i šumskog zemljišta i lovišta i površina uz vodotokove. Sukladno toj naredbi površine koje su zarasle ambrozijom prijavljuju se poljoprivrednom odnosno fitosanitarnom i šumarskom inspektoru. Što se tiče grada Karlovca, na našim stranicama nalaze se kontakti od komunalnog i poljoprivrednog redara kojima se također može, mogu prijaviti površine koje su zarasle ambrozijom. Razlika između prijave inspektoratu i komunalnom redarstvo je u naplaćivanju kazni. Znači inspektor može naplatiti kaznu, a komunalni redar može napisati prekršajni nalog. Kazne su podosta velike za one koji ne postupe po tom nalogu inspektora, odnosno komunalnog redara. Što se tiče nas, za sada je iskustvo da one gdje su bile prijave radimo po prijavama, da su ljudi uklonili, odnosno očistili svoju površinu. Možda je ovo i dobar trenutak, obzirom da su prisutni mediji i da se sjednica prenosi, da pozovemo sve vlasnike površina da je pravi trenutak i zadnji čas da se ukloni ambrozija, obzirom da kad ona počinje svoju cvatnju onda ju ne treba uklanjati, jer se napravi još više štete, da se još više rasprši. Znači tamo negdje do kraja sedmog mjeseca bi svi vlasnici zapuštenih, poljoprivrednih i drugih površina trebali ukloniti ovu biljku kako bi olakšali našim građanima period u kojem je zrak pun tih alergena.

**MARIN SVETIĆ, predsjednik Gradskog vijeća:**

Hvala lijepo. Zadovoljni, hvala. Pozivam gospodina gradonačelnika, izvolite.

**DAMIR MANDIĆ, gradonačelnik:**

Ja vas isto sve srdačno pozdravljam, sve slušatelje i one koji nas slučajno gledaju preko YouTube-a. Pa ovo pitanje vezano za energente, odnosno kontrolu troškova, ne bih govorio o racionalizaciji, se već neko vrijeme pojavio u javnosti. Mi smo sa razine Gradske uprave, mogu to ponoviti, još u 12. mjesecu 2021. odradili sastanak sa svima unutar gradskog sustava. Jednako takav sastanak smo odradili i u travnju gdje smo ustvari na neki način vidjeli koje su relacije pogotovo što se tiče cijena struje, odnosno u ovom slučaju plina. Ono što mogu reći već tad je u 12. mjesecu prošle godine bila, bio je na neki način, ne mogu reći naputak, ali sugestija svima da prije svega prate, odnosno kontroliraju vlastite troškove. Mogu reći da su sve ustanove u tom smislu, odnosno u tom smjeru odradile određene korake. Mi za sad nemamo taj jedan udar na, na proračun, premda su cijene se povećale, ali smo i u proračun za 2022. godinu predvidjeli veća sredstva za energente. Jednako tako jasno je da u nekim situacijama, što se tiče kontrole da ne kažem racionalizacije, nije opcija konkretno u vrtićima. Klima uređaji moraju raditi. Vidjet ćemo što nas čeka u devetom mjesecu. Ono što mogu sa svoje strane reći da cijeli gradski sustav stvarno vodi brigu, brine. Jednako tako u cijelom tom procesu vjerojatno ćemo se, odnosno sigurno je da ćemo se usklađivati sa odlukama viših razina, u ovom slučaju Vlade Republike Hrvatske. Svima je nama jasno i to smo isto već više puta ponavljali da energenti kao takvi sigurno više neće pojeftiniti, neće biti jeftiniji. Na nama je svima da jednim odgovornim racionalnim trošenjem, odnosno korištenjem toga budemo, budemo svjesni u slučaju da dođe do nekih posebnih udara još većih, odnosno poremećaja naravno da, da je sve onda na stolu. Osim vrtića i škola sve ostalo je za raspravu i u svim ostalim područjima, područjima ćemo sigurno morati poduzeti neke korake. Ovdje bih još samo spomenuo da smo mi sa razine Gradske uprave proveli postupke javne nabave za struju, za cijeli gradski sustav odnosno za plin isto tako. Ugovori su pred potpisivanjem, ali ona osnovna informacija je da su cijene četiri puta skuplje nego što su bile prema, po dosadašnjim ugovorima. Znači što se tiče električne energije to je okvirni sporazum na tri godine. Naravno da mi možemo kontrolirati troškove, pa ćemo onda u jednom trenutku, ne daj Bože, ali može se vrlo lako dogodi da smanjimo javnu rasvjetu. Naravno i u ovom dijelu koji je vezan uz poslovanje svih tvrtki. Kod plina isto tako, kod plina je cijena četiri puta skuplja. Kažem unutar naših proračuna, od Gradskog proračuna pa nadalje mi smo na neki način predvidjeli sredstva za sve to, ali opet ću se vratiti na ono što sam rekao, ne samo javni sustav nego i svi mi kao fizičke osobe, privatne osobe očito ulazimo u vrijeme kad ćemo puno, puno više morati kontrolirati vlastite, vlastite troškove. Opet ponavljam energija, bilo električna, bilo koja druga, bilo toplinska, sigurno neće pojeftiniti. Hvala.

**MARIN SVETIĆ, predsjednik Gradskog vijeća:**

Hvala lijepo, zadovoljni. Hvala lijepo. Pozivam uvaženog vijećnika, gospodina Predraga Pavličića, izvolite.

**PREDRAG PAVLAČIĆ:**

Hvala lijepo predsjedniče. Lijepi pozdrav svima. Ja bih uputio pitanje ovaj, direktorici, ali mislim da je nema, Vodovoda i kanalizacije, ali ima netko tko će vjerojatno odgovoriti. Znači tiče se aglomeracije. Opet se vraćamo na staru priču. Sad već ne znam jel mi glupo to uopće reći. Svaki drugi dan Kamensko nema vode, ali doista svaki drugi dan po par sati ovaj, nema. Jel to više moguće da se ovaj, da se takve stvari događaju, ne znam. Pošalje se cisterna, cisterna dođe do doma, hoće tamo nekakva babica koja je udaljena 500 metara ići sebi po, po amper vode dole do, do doma gdje, gdje dođe cisterna. Ne znam zašto se nije odradila stvar, ako se već događaju takve stvari, znači postoji mogućnost bypassa jednoga napravit, premosnice gdje se moglo izvući. Tu nema puno kuća ili priključak, možda ima desetak priključaka gdje bi se bilo preko tog bypassa napravilo, znači gdje se najčešće događaju ti lomovi i ovaj, dolazi do, do pucanja. Mislim stvarno ne, ne znam. Je li ima uopće više smisla toliko ovaj, da svaki drugi dan doista nemamo vode i da se događa, ne znam, da se ne može riješiti ono što sam rekao na prošlom vijeću, po, po sedam dana da se ne može neka stvar riješiti. Druga stvar je, odnosi se znači na ove radove koji se ovaj, vrše i koji su napravljeni. Svi smo mi zadovoljni sa time da se radi kanalizacija, da se to sve napravi, ali stvar je sada tih cesta i toga. Pa bi molio tko mi može odgovoriti kada će se početi asfaltirati ili barem privremeno stavljati taj dio nekakav da se učvrsti ono gdje je iskopano, znači da ne ide, da ne ostane onaj kamen. Ne znam koliko ste upoznati i gradonačelnik ili ne znam tko, da se propeljate malo ovaj, tuda, da se barem po tim površinama stavi onaj nekakav učvršćivač ili nešto. Znači te površine koje su gotove, koji su završene, iskopane su i one su, po njima se znači po toj ovaj, metar i pol koliko je to širine, moglo bi se stavit barem nekakav prikladniji materijal, a ne da je tu kamen debel kao šaka i da to leti na sve strane. Još jedna stvar. Znači sada evo za dvadesetak dana nam je Velika Gospa. Počelo se kopat jučer ili prekjučer, kad se, jučer se počela kopat baš ova cesta dole koja ide prema crkvi Majke Božje Snježne na Kamenskom. Znate kakvo je to ovaj, proštenje tamo i kaj to je, da je to ovaj, tu bude po par tisuća ljudi. Da li netko razmišlja o tome kako će se to iz regulirat sada za ovaj, za, za Veliku Gospu. I isto tako stvar, znači na tim dijelovima ceste gdje je završeno, a to se odnosi i cesta gore prema Jelašima, mislim da se tamo ništa više ne radi konkretno, da je napravljen onaj dio prema Mikšićima i Jelašima, zašto se ne može to ovaj, na neki način, na te, na te ovaj, površine gdje je iskopano, da se napravi taj nekakav učvršćivač i da ne ide to na sve strane, taj kamen. To je stvarno nemoguće više za voziti. Evo hvala lijepo, pa tko mi može odgovoriti.

**MARIN SVETIĆ, predsjednik Gradskog vijeća:**

Hvala lijepo. Ja pozivam ispred tvrtke Vodovod i kanalizacija zamjenika direktora, gospodina Ivana Mrzljaka, izvolite.

**IVAN MRZLJAK:**

Poštovani predsjedniče Gradskog vijeća, poštovani potpredsjednici, dame i gospodo vijećnici, sve vas lijepo pozdravljam u ime direktorice, isto tako u ime djelatnika Vodovoda i kanalizacije, svoje ime i dopustite da ispričam direktoricu koja je na godišnjem odmoru pa ne može prisustvovati ovoj sjednici. Gospodine Pavlačić poštovani vijećniče, upoznati smo sa ovom situacijom i mi smo u utorak, dakle danas je 8 dana, imali jedan vrlo žustri razgovor sa izvođačem radova na tom području, tvrtkom Pionir, gdje smo, dakle iskazali nezadovoljstvo i ukazali na ne prihvatljivost njihovog ponašanja iz razloga što imaju u troškovniku stavku troškovnika za izradu upravo tih mimovoda, a to ne koriste. Dakle sve je to u, oni su to objašnjavali, sve u cilju što bržeg izvođenja radova, međutim vidite, kod takvog bržeg izvođenja radova, činjenica je da je Pionir jedan od najbržih, dakle na izvođenju radova ovaj, na aglomeraciji, međutim dakle trpi kvaliteta i trpe građani. Jučerašnja informacija je da su oni završili sa, dakle zamjenom vodovoda na ovim dijelovima koji su bili od Salonita još vodovodne cijevi, što znači da se u narednom razdoblju bi trebalo to manje dogoditi, a ono što hoću reći da je zaključak tog sastanka da moraju, dakle i Nadzorni inženjer ... Nadzorni inženjer im je naredio da moraju raditi mimovode. Dakle sada u budućnosti na svim, dakle dijelovima aglomeracije će izvođači raditi mimovode. Evo to je što se toga tiče, tako da vjerujem da će biti bolja situacija. Ono što isto tako mogu reći da su sada dosta u završnoj fazi ti radovi, dakle i na Turnju i na Kamenskom, pa će evo možda biti bolja situacija. Vjerujemo da će biti bolja situacija. Ono što mogu isto tako reći, spomenuli ste Sajevac Turanj da su završeni radovi, točno je. Jučer je izvođač počeo pripremne radove za asfaltiranje i do kraja ovog mjeseca se očekuje asfaltiranje, dakle prvih 750 metara od spomenika prema Kamenskom, ulice braće Gojak, u punoj širini, to moram naglasiti, dakle obnova asfalta. Tako da evo, to je jedan pokazatelj da će u narednom razdoblju biti bolje. Isto tako upozorili smo izvođače radova na činjenicu da oni idu na godišnji odmor od 1. do 15. 8., da pripreme gradilišta, evo, jučer je bila ta koordinacija, da pripreme gradilišta za taj period da ljudi imaju ipak neke kvalitetnije uvjete za život, da tako kažem, a i da imaju osiguranu na svim gradilištima izvođače radova koji će eventualno intervenirati u tom razdoblju. Evo, još malo strpljenja i vjerujem da ćemo sada, dakle evo, vidite da mijenjamo zapravo vodovodnu mrežu zbog toga što je takva i tako. Mijenjamo vodovodnu mrežu i na tim područjima, vidite Europa nam nije priznala da možemo promijeniti na trošak Europe u vodovodnu mrežu, ali evo, Vodovod i kanalizacija iz svojih sredstava mijenja tu u vodovodnu mrežu. Evo, toliko ako sam uspio objasniti, hvala lijepo.

**MARIN SVETIĆ, predsjednik Gradskog vijeća:**

Hvala lijepo, zadovoljni. Hvala lijepo. Pozivam dalje uvaženog potpredsjednika Gradskog vijeća, gospodina Romea Štokića, izvolite kolega.

**ROMEO ŠTOKIĆ:**

Hvala lijepo, hvala lijepo predsjedniče. Poštovane kolegice i kolege. Evo, imam pitanje za gospodina Darija Greba, a tiče se gradskih vrtova, odnosno da li postoji mogućnost da se u Gradu Karlovcu uvede projekt urbanih vrtova po gradskim četvrtima, odnosno gdje za to postoji neiskorišteno gradsko područje. O benefitima ne bih posebno govorio, ali tu apeliram na građane treće životne dobi, odnosno naše umirovljenike gdje bi, ajmo reći ostvarili olakšicu za svoj budžet, između ostalog zdravo se počeli hraniti i slično, hvala lijepo.

**MARIN SVETIĆ, predsjednik Gradskog vijeća:**

Hvala lijepo. Pozivam pročelnika. Izvolite uvaženi pročelniče. Gradonačelnik, izvolite gospodine gradonačelniče.

**DAMIR MANDIĆ, gradonačelnik:**

Dobro ovo je pitanje više možda za gospođu Vrbanek. Da. Pa ono što ja mogu načelno, načelno odgovoriti da što se tiče gradskih vrtova koji su na Gazi, mislim da svi svjedočimo da oni zaista funkcioniraju i da naši sugrađani koji su tamo, koji tamo obrađuju dio, dio parcela, odnosno mislim da su gotovo i sve zauzete, da to, da to funkcionira i da su, da je to na obostrano zadovoljstvo i nas u gradu jer je taj dio uređen, a vjerujem svih korisnika koji tamo uzgajaju za svoje potrebe povrće. Što se tiče drugih lokacija u gradu, ono što nama na neki način je nekakav pokazatelj, to je pitanje interesa, ali s druge strane i samog vlasništva Grada i same parcele koja je u vlasništvu Grada koju bi mi onda mogli, koji bi onda mi mogli staviti, staviti na raspolaganje građanima. Mi imamo par situacija u gradu gdje, konkretno recimo Drežnik Hrnetić, odnosno u Drežniku, u gradskoj četvrti Drežnik Hrnetić, gdje su građani sami uredili neke, neke, neke, možemo to tako reći vrtove, ali bez neke koordinacije s nama pa nam se događa situacija da bi sad tamo trebalo biti dječje igralište. Pokušavamo s građanima to na neki način od razgovarati. Tako da tu negdje odjel kod gospođe Peris, treba se javiti njima i vidjeti koje su uopće ovoga, mogućnosti za neke nove parcele.

**MARIN SVETIĆ, predsjednik Gradskog vijeća:**

Hvala lijepo, zadovoljni. Je, hvala lijepo. Idemo dalje. Pozivam uvaženu vijećnicu, gospođu Dragicu Malović, izvolite.

**DRAGICA MALOVIĆ:**

Hvala vam lijepo predsjedniče. Lijepi pozdrav svima. Ja mogu postaviti 3 pitanja u ime Kluba vijećnika, tako je. Prvo pitanje koje želim postaviti, želim postaviti direktoru Čistoće, podredno gradonačelniku. Naime proteklih dana građani Karlovca su dobili pismena od strane Čistoće gdje se Grad Karlovac, odnosno Čistoća pohvalila da se raspolaže sa specijalnim komunalnim vozilom za odvoz smeća, ali isto tako građani Karlovca su doznali da bi o odvozu smeća trebali brinuti i zaštititi kante za smeće sami stanari višestambenih građevina putem svojih predstavnika koji će budno paziti da netko nepozvan, izvan kruga stanara ne ubacuje smeće u njihove kontejnere. Ako to ne mogu onda bi si trebali nabaviti lanac i lokot pa neka čvrsto vežu taj kontejner istim, da nitko nepozvan ne bi mogao neovlašteno ubacivati smeće u njihove kontejnere, nego tamo gdje pripada prema mjestu prebivališta. Isto tako građani Karlovca su doznali da Čistoća, odnosno Gradska uprava radi na iznalaženju rješenja u vidu drugih načina zaštite spremnika o čemu će se naravno građani pravodobno obavijestiti. Naravno nitko od nas nije protiv toga da se smeće odlaže na način kako ste vi to predvidjeli, da se smanji količina smeća i da sami građani budu racionalni. Da na kraju krajeva plaćaju odvoz smeća onoliko koliko su smeća i napravili. Zaštita kontejnera od neovlaštene upotrebe ključem, katancima, odnosno nekim drugim načinom o čemu Čistoća i Gradska uprava još uvijek razmišlja, trebala se dogoditi prije nego se počelo sa naplatom po novom modelu. Valjda je normalno da Grad Karlovac i Čistoća sama stvara preduvjete za poslovanje za naplatu prihoda. Rasprave o tome bilo još 2018. godine kada su tadašnji vijećnici od strane SDP-a upozoravali da prije naplate po novim modelima treba osigurati uvjete za to da spremnici za smeće budu zaštićeni od neovlaštenog korištenja izvan kruga stanara. Danas je 2022. godina i vidimo da nije napravljeno ništa po tom pitanju. Ili ako ne mislite da je zaštita ono što bi stanari sami trebali činiti u okviru svojih ovlasti, dakle da fizičkom silom brane kontejner od neovlaštenih ubacivatelja smeća u iste. Niste razradili dakle tko će otključavati kantu isto tako koja bi trebala biti zaštićena lancem i lokotom. Molim vas evo samo da, da mi netko pojasni taj dio kako ste to zamislili. Moje drugo pitanje se malo poklapa s pitanjem od gospodina Pavlačića, znači upućeno nekome iz Vodovoda i kanalizacije, ako sam dobro shvatila gospodine Mrzljak rekli ste da su radovi na Turnju završeni. Htjela bih da mi to potvrdite. Htjela bih da mi kažete u kojem roku se očekuje ne samo asfaltiranje glavne prometnice, nego i sporednih prometnica na primjer prema Mikšićima jer ljudi, ljudi su već stvarno na, na rubu strpljenja po tom pitanju. I moje treće pitanje za gospodina gradonačelnika podredno za gospodina Ivku, naime doznali smo da se u Čistoći desilo jedno novo uhljebljivanje, pardon zapošljavanje jednog člana, naravno vladajuće stranke HDZ-a. Vrlo visoka pozicija mimo javnog natječaja. Dakle iza direktora Čistoće, a iznad sljedećeg, mislim da je to voditelj tehničkih poslova. Pa me zanima točno koje ovaj, to reference ima dotična osoba, koje su njegove kompetencije, gdje je njegova bitnost za tu gradsku firmu da se on zapošljava bez javnog natječaja. Hvala.

**MARIN SVETIĆ, predsjednik Gradskog vijeća:**

Hvala lijepo. Pozivam prvo odgovor na prvo pitanje uvaženog direktora tvrtke Čistoća, gospodina Vlatka Ivku, izvolite.

**VLATKO IVKA:**

Dobar dan. Lijepi pozdrav svima. Evo ja ću nastojati što pametnije odgovoriti gospođi Malović na postavljena pitanja. Pa gledajte, vremena mijenjaju, mijenja se sistem življenja. Mi više ne živimo u sistemu, govorim sada konkretno na zgrade kolektivnog stanovanja. Ne živimo više u sistemu gdje će negdje, nekad, netko, nešto za nekoga napraviti. Znači zgrade kolektivnog stanovanja su isključivo privatno vlasništvo. Znači svaki stan je privatno vlasništvo, svaka zgrada kad ju zbrojite je praktički privatno vlasništvo, ima svog predstavnika stanara. Vi gospođo Malović, koliko ja znam, stanujete u kući, isto kao i ja i sami se brinete, i sami se brinete o svom kontejneru. I ja se brinem o svom kontejneru da mi susjed unutra nešto ne ubaci, izvučem ga van na cestu uredno dan, navečer prije pražnjenja i kad ga Čistoća isprazni spremim ga van. Isto tako odredbom predstavnika stanara je definirano da predstavnik stanara ili će on ili će ovlastiti osobu koja će se brinuti o spremnicima. Znači to je njegova zadaća. Druga stvar, većina zgrada tj. sve zgrade da bi dobile uporabnu dozvolu moraju imati projektirane spremnike za otpad. Većina stanara u gradu Karlovcu, a i u drugim gradovima, spremnike po starom gospodarenju otpada, jer nije bila naplata po varijabilnom dijelu, su spremnike pretvorili u skladišta u spremište za bicikle i nekakve primjerene prostorije koje su im za to služile tako da su spremni su većinom završili vani na cesti. Svaka zgrada, znači bi trebala osloboditi svoje spremnike prilagoditi ih spremanju spremnika za odlaganje otpada i držati ih unutra. Tada sve ove stvari koje ste vi naveli ne bi bile sporne. Ja ću vam reći iz sadašnjeg iskustva da mi se u zadnjih dva tjedna javilo četrdesetak zgrada u gradu Karlovcu koji su ispraznili svoje prostorije za pospremanje spremnika i zvali su nas da im dovezemo primjerene spremnike kako bi mogli smečarnike staviti ponovno u funkciju. To radimo. U svim evo, ja sam obišao sada nekoliko gradova u okolici grada Karlovca pa evo, mogu vam čak i, poslikao sam mobitelom, pa ne znam ako vam to išta znači mogu vam pokazati. Kontejneri koji se vani nalaze veći, većina stanara su si stavili gore primjerene lokote. Predstavnik stanara je napravio ključeve, znači to je samo jedna, jedna rupa se napravi na kontejneru i stavi se lokot što je vrlo elegantno, jednostavno za riješit, rješenje. Svi stanari su dobili ključeve, otključaju si, ubace smeće unutra i nazad kontejner zaključuju. To ne, to znači, prođite po gradovima po Hrvatskoj, puno gradova koji su krenuli sa i moraju krenuti sa naplatom po varijabilnom dijelu, su to napravili i nikakav nije to problem. Neke ljude to ne smeta pa kažu baš nas briga vi odvozite smeće, mi ćemo ostaviti tako kako je i plaćat ćemo. Znači to je sama individualna ocjena svake zgrade kako si želi gospodariti svojim kontejnerom, ali mi moramo shvatiti da zgrada mora sama gospodariti svojim spremnicima isto tako kao i privatne kuće. Razlike nema. Razlika, razlika ne postoji. Samo što se, u kući stanuje jedan, ovdje stanuje više ljudi. Sve je to privatno. Tako da ja vam tu evo, nažalost što bih vam god rekao, rekao bi vam ne znam, neku vjerojatno nebulozu, tako je kako je, mora se voditi računa, a vi isto tako ako ne vodite računa o svojim stvarima, bilo tko od nas, zato će vjerojatno imati nekih posljedica, a druga stvar, isto tako gdje je god moguće predlažem, kažem predlažemo da se stavi neka zaštita da se vodi računa, a koga ne smeta eto, nije ni to problem, mi ćemo pratiti kako treba, a ovo što ste rekli tko će voditi brigu o zaključavanju i otključavanju, pa gledajte, zna se svaki predstavnik stanara i svaki stanar zna točno kada Čistoća, jer imamo znači utanačen slijed odvoza, otpada. Svatko zna kad se smeće odvozi. Navečer se kontejner, spremnik se otključa, mi ga ispraznimo i nazad se poslije toga predstavnik stanara ili ovlaštena osoba ga zaključa. Svaki spremnik koji će biti, to je isto tako jedna praktički kontrola, isto kao i sa smečarnicima. Mi u Čistoći ne možemo znati kada nekome treba nešto prazniti, ali ako nam je spremnik otključan i dostupan mi ćemo ga prazniti jer ćemo smatrati da su stanari odlučili da je pun i da ga ispraznimo, a ako nam je dostupan, ako nam nije dostupan mi ćemo ga preskočiti. Tako da je to ujedno i kontrola varijabilnog dijela pražnjenja spremnika. Evo ja sam nastojao bit ne znam, možda što objektivnije vam to dokazati i prikazati, ali to je, to je tako i moramo si staviti jednostavno u svoju svijest da vodimo računa o svojim spremnicima i Čistoća će po tom djelu tako i postupati. Evo, hvala lijepo. Ako bi bilo još dodatnih pitanja odgovorit ću.

**MARIN SVETIĆ, predsjednik Gradskog vijeća:**

Hvala lijepo zadovoljni. Izvolite.

**DRAGICA MALOVIĆ:**

Hvala lijepa. Sve ste vi to lijepo odgovorili, posebno ovaj, drago mi je da znate da stanujem u kući. Ovaj, taj model kako će funkcionirati je trebao biti utanačen, komuniciran prema građanstvu, posebno znači našim građanima koji stanuju u višestambenim građevinama, prije nego li se pristupilo novom modelu. A ovo sve što ste vi lijepo rekli, vi predstavnicima stanara, tzv. predstavnicima stanara dajte u zadatak još jedan novi zadatak koji baš i nije u njihovom opisu posla onom jel, ako ću ja sad striktno govoriti šta propisuje Zakon o vlasništvu i drugim stvarnim pravima. I taj dio isto treba raspraviti. Hoće li to biti lanci, katanci, hoće li to biti kartice. Svi se mi moramo naučiti na to. Tu ste u potpunosti u pravu. Ja evo, gledala sam i lance i katance po Dugoj Resi, ali sam to sve gledala i u Europi. U Njemačkoj, Austriji, Švicarskoj nema potrebe s lancima. U Italiji već ima. To svi znamo evo, koji smo malo putovali, ali treba stvoriti preduvjete i treba komunicirati prema građanima. Ovako dali smo zadatak predstavnicima stanara. To nije u njihovom opisu tog, ne radnog mjesta, ali te pozicije koju imaju. Hvala.

**MARIN SVETIĆ, predsjednik Gradskog vijeća:**

Hvala lijepo. Pozivam ispred tvrtke Vodovod i kanalizacija, drugo pitanje, uvaženog zamjenika direktora, gospodina Ivana Mrzljaka izvolite.

**IVAN MRZLJAK:**

Poštovana vijećnice radovi na Turnju nisu završeni, to moramo prvo konstatirati. Na nekim dijelovima Turnja su završeni. Dakle završeni su radovi od poteza spomenika prema vrtiću i to ciljano iz razloga što od 4. 7. do 15. 9. se ne smiju izvoditi radovi na državnim cestama po pravilniku Hrvatskih cesta i na tom dijelu smo završili radove. Dakle vidjeli ste tamo da je to po asfaltirano i to je otprilike to. Onaj dio koji namjerava izvođač, dakle ja sad govorim u ime izvođača, napraviti do kraja ovog mjeseca to je potez 750 metara Braće Gojak, dakle opet od spomenika prema, zapravo to vam dolazi tamo negdje do prelaska brze ceste, dakle nove ceste ovaj, preko ulice Braće Gojak, dakle taj dio. Ono što je obećanje izvođača, dakle vodimo te, brigu o dinamičkom planu izvođenja radova izvođača, ono što se može očekivati po govoru izvođača, a to je da do 10. mjeseca završi radove na Turnju. Što znači uključuje i Mikšiće. Mi vjerujemo da će održati tu riječ, međutim evo, malo da i njih malo opravdam, vrlo su veliki problemi sa nabavkom materijala, dakle različitih repromaterijala za izvođenje radova. Tako na primjer u Hrnetiću ne možemo završiti dijelove, dijelove ceste zbog toga što izvođač ne može nabaviti podzemne hidrante. Vidite zbog samih samo podzemnih hidranata koje moramo ugraditi ne može se pristupiti uređenju prometnica i asfaltiranju, ali vjerujemo da ćemo pronaći neke, da će izvođači pronaći neke druge puteve i modele nabavke tog materijala da se oni radovi koji jesu u završnoj fazi završe i da se asfaltiraju da građanima grada Karlovca omogućimo jedan bolji život. Hvala.

**MARIN SVETIĆ, predsjednik Gradskog vijeća:**

Hvala lijepo, zadovoljni. Izvolite.

**DRAGICA MALOVIĆ:**

Hvala. Znači do kraja 10. mjeseca je Turanj gotov ako se ne dese neke nepredviđene okolnosti. Jedino evo, samo mala digresija, kada se napravi određeni dio radova, sam taj makadam bi trebalo nekako obraditi da se što lakše ide sa autima po njemu. Evo, vjerojatno pretpostavljam svi građani koji žive na području gdje se radi aglomeracija imaju taj problem. Evo, ja to sad govorim o Drežniku jer kroz Drežnik mi je proći prava avantura. Hvala.

**MARIN SVETIĆ, predsjednik Gradskog vijeća:**

Hvala lijepo. Izvolite.

**IVAN MRZLJAK:**

Evo, samo da kažem jednu bitnu činjenicu, a to je da je zauzet stav. Zapravo to proizlazi iz odluke o nerazvrstanim cestama na području grada Karlovca, da će Vodovod i kanalizacija, naravno dijelom iz europskih sredstava, dijelom iz svojih sredstava, sve one ceste gdje prolazi aglomeracija, a gdje su asfaltne ceste, po asfaltirati. Prema tome sve ceste će nakon prolaska aglomeracije biti po asfaltirane, a evo i gradonačelnik je ovaj, se potrudio pronaći sredstva u proračunu tako da će i Grad one ceste koje sada su makadam ceste, a po prolasku aglomeracije, će isto biti po asfaltirane. Evo, tako da će ukupna komunalna infrastruktura na tim područjima gdje prolazi aglomeracija, biti u potpunosti završena.

**MARIN SVETIĆ, predsjednik Gradskog vijeća:**

Hvala lijepo na odgovoru. Pozivam treće pitanje, gospodina gradonačelnika. Čistoća, aha, dobro. Gospodin Ivka je stigao, izvolite.

**VLATKO IVKA:**

Zahvaljujem na pitanju. Evo, ja ću odgovoriti. Pričao sam zadnji puta ovdje za govornicom kad sam branio izvještaj o radu Čistoće da nam je veliki problem u Čistoći kadra. Rekao sam vam da ne mogu naći radnike. Oglašavao sam putem medija i tražio radnike. I je eto, na sreću našao sam 4 radnika koje sam zaposlio na određeno vrijeme za rad fizički što mi je bio, evo čak sam iznenađen da sam uspio to pronaći. Objavljivajući oglase javio mi se isto tako i djelatnik kojega sam zaposlio na visoku stručnu spremu. Djelatnik koji je radio u struci koja Čistoći treba. Rekao sam vam, isto tako kad sam branio poslovanje, da je vijek, dobni vijek radnika u Čistoći gotovo pred mirovinom i da mladog kadra u Čistoći treba i ja kao direktor sam odgovoran za zapošljavanje i po pitanju Zakona o radu, ja kao menadžer mogu zaposliti po svom vlastitom izboru, jer ni jednim aktom nije propisano ništa drugačije. Nije propisano niti sistematizacijom, niti kolektivnim ugovorom. Zakon o radu je jasan. I prije toga sam se savjetovao sa autoricom Zakona o radu, gospođom Marijom Zuber i provjerio sam da li takav potez mogu napraviti i bez natječaja mogu to napraviti. Eto, izabrao sam i snosit ću odgovornost za posao djelatnika.

**MARIN SVETIĆ, predsjednik Gradskog vijeća:**

Hvala lijepo. Zadovoljni, izvolite.

**DRAGICA MALOVIĆ:**

Nikako. Vi niste vlasnik privatne firme. Vi ste vlasnik gradske tvrtke i ovdje se morate voditi javnim interesom. Gospođa Zuber ne može biti autorica Zakona o radu niti pod točkom razno. Gospođa Zuber je stručnjak u poreznom, poreznim propisima. Samo tako. U gradskim firmama bi se trebalo zapošljavati putem javnog natječaja pa makar oni bili fingirani kako obično jesu. Hvala lijepa.

**MARIN SVETIĆ, predsjednik Gradskog vijeća:**

Hvala lijepo. Možemo dalje. Pozivam uvaženog vijećnika, gospodina Maria Goršića, izvolite.

**MARIO GORŠIĆ:**

Dobar dan svima. Pa imao sam pripremljena dva pitanja, međutim na jedno pitanje već djelomično je odgovoreno. Radilo se o aglomeraciji, aglomeraciji na Turnju, znači o asfaltiranju. Kada će se počet asfaltiranje ulice Braće Gojak. Drugo pitanje vezano uz to, spomenuti su i Mikšići, pa bi ja samo pitao kada se očekuje početak nastavka izgradnje nogostupa od škole na Turnju do Jelaša. Naime tu je, naizmjenično je bio nogostup sa lijeve i desne strane. Pa me zanima kada se očekuje nastavak tih radova kako bi mještani normalno mogli šetati tim dijelom. Drugo pitanje je.

**MARIN SVETIĆ, predsjednik Gradskog vijeća:**

Pardon, kome upućujete, nismo.

**MARIO GORŠIĆ:**

Može gospodinu gradonačelniku ili gospodinu direktoru Mrzljaku. Drugo pitanje uputio bi pročelnici Tanji Gojak, prvenstveno zbog toga zanima me da li su u rebalansu, da li su u rebalansu osigurana sredstva za rušenje hrastove šume u lugu na Turnju radi izgradnje igrališta nogometnog kluba Korane Turanj s obzirom da vidim da u rebalansu se ponavljaju sredstva od, od prošle godine, a nema, ne vidim u stavkama iznos dodatnog, dodatnih sredstava. Pa me zanima da li je to osigurano i u kojoj to stavci se nalazi ako postoji. Hvala.

**MARIN SVETIĆ, predsjednik Gradskog vijeća:**

Hvala lijepo. Izvolite gospodine gradonačelniče.

**DAMIR MANDIĆ, gradonačelnik:**

Pa dobro evo, nisam htio ovoga, izlazit za govornicu da ne uzurpiram vrijeme jer stalno se, stalno je nekakav prigovor da ja to malo dužim, ali evo, s obzirom na ovo pitanje vijećnika s Turnja, nekako imamo dojam da se radovi događaju samo na Turnju, pa onda sve ovo što je ovdje rečeno, sve što je ispred Vodovoda i kanalizacije predstavljeno vama gradskim vijećnicima, odnosno javnosti, ustvari odnosi se na sve grupe aglomeracije. Jednako tako se odnosi i na obnovu vrelovoda. Prvo i osnovno koliko god bilo komplicirano mislim da svi mi moramo i vijećnici i Gradska uprava, ali i naši građani biti svjesni da ovi radovi uključuju još nešto u troškovniku što se ne može novcem platiti, a to je strpljenje. Ja razumijem da kakvo je stanje na terenu jer to ako nisam stavio na fejs ne znači da nisam gore. Tjedno dva-tri puta smo gore. Ne samo na Tunju, nego i na Jamadolu i u Hrnetiću. Što se tiče aglomeracije mislim da tu jednostavno ovi radovi ovakvi kakvi jesu su čekani desetljećima. I s te strane stvarno nastojimo sa izvođačima maksimalno na dnevnoj razini, tu ne govorim samo o ViK-u, govorim i o našem odjelu za komunalno gospodarstvo, stvarno biti na dnevnoj razini u kontaktu i što se tiče regulacije prometa kako bi ti, kako bi život bio što jednostavniji. Naravno da ne može biti jednostavan. Ja evo, koristim ovu prigodu bez nekog dodvoravanja bilo kome, nekog političkog oportuniteta, pozivam sve građane stvarno na strpljenje. Treba nam strpljenja. Drugi element koji moram ovdje istaknuti, premda sam po sebi, mi samo radimo svoj posao, uvjeti poslovanja, ja mogu samo izvući temu asfalta. Od strane izvođača ono što nama dolazi na stol, Vlada je donijela prije nekih dva tjedna odluku o izračunu, odnosno možemo to nazvati jednadžbom, u kojoj se, u kojoj izvođač ima pravo ukalkulirati povećanje cijena koje se dogodilo od trenutka kad su potpisali ugovor do danas. Znači uvjeti poslovanja su dramatični. Ovdje je Mrzljak spomenuo neke podzemne pumpe, već nešto. Ja pričam samo o asfaltu. Mi stvarno nastojimo i sa razine Gradske uprave, sa razine ViK-a, sa razine u konačnici Hrvatskih voda, jer aglomeracija je njihova, ali i sa razine izvođača. Stvarno činimo puno da radovi ne stanu. I što se nas tiče i moje je stvarno uvjerenje da neće stati radovi ni na jednoj grupi, dapače, ali tu negdje ne treba bježati ni od toga. Znači imajmo razumijevanja za kompliciranost, kompleksnost radova i prašine, ali s druge strane i vrijeme u kojem živimo. Asfalt kao asfalt, mi smo evo, mogu to reći ovdje, premda možda nije, nije ovoga, nužno, mi smo odbili razinu kvalitete asfalta koji su izvođači predstavili zbog poskupljenja, jer u troškovniku nije bilo tako. U ponudbenom troškovniku nije bilo tako. I sad ćemo vjerojatno, ne vjerojatno nego sigurno sukladno ovoj odluci Vlade, odnosno ovom dijelu gdje se moraju kalkulirati cijene, nastaviti dalje. Znači ja bi sad stvarno bih volio da na dnevnoj razini, u konačnici i Ured Gradonačelnika i odjel za komunalno mi dobijemo, mi znamo koliko su građani nezadovoljni jer nam uredno šalju i fotografije i snimke i sve, ali ono što moram ovdje ukalkulirati u cijelu, cijelu, cijele ove projekte koje čekamo, opet ponavljam, desetljećima je i strpljenje. Razumijevanje više, manje o tom, potom. To nije nužno, ali strpljenje je nužno. Isto tako vezano uz asfaltiranja da, mi ćemo sa razine gradske, gradskog proračuna, u tijeku je javna nabava, iz asfaltirati i one ceste gdje ide aglomeracija, a nije bilo, nije bilo asfalta znači. Stvar, te ceste su bile u makadamu. To je isto jedan dodatan napor financijski, ali ćemo, ali ćemo i to i to odraditi. Hvala.

**MARIN SVETIĆ, predsjednik Gradskog vijeća:**

Hvala lijepo. Ja pozivam odgovor na drugo pitanje, uvaženu pročelnicu, gospođu Tanju Gojak, izvolite.

**TATJANA GOJAK:**

Dobar dan svima. Evo, zahvaljujem se na ovom pitanju. Naime na poziciji koja se zove naknada za zemljište, naknada za drvnu masu za NK Korana, osigurali smo sredstva u iznosu 700.000 kuna, a ovim rebalansom dižemo ovu poziciju za dodatnih 400.000 kuna. Naime u tijeku je postupak izdvajanja iz šumsko-gospodarske osnove te parcele, a sve u okviru postupka darovanja predmetne nekretnine koji smo pokrenuli pred Ministarstvom prostornog uređenja, graditeljstva i državne imovine. Naime imamo informaciju da je obračun napravljen u Karlovcu, znači iz u Hrvatskim šumama, proslijeđen je isti prema Ministarstvu poljoprivrede i očekujemo uskoro, uskoro donošenje tog rješenja prema kojem ćemo isplatiti znači naknadu za drvnu masu. Nakon toga će se moći nastaviti postupak darovanja predmetne nekretnine i nadamo se da ćemo taj postupak i tu parcelu i darovanje dobiti do kraja godine i kako bi se mogli započeti radovi. Evo, nadam se da ste zadovoljni sa odgovorom.

**MARIN SVETIĆ, predsjednik Gradskog vijeća:**

Hvala lijepo. Pozivam uvaženog vijećnika, gospodina Dimitrija Birača, izvolite.

**DIMITRIJE BIRAČ:**

Hvala predsjedniče. Sve vas srdačno pozdravljam. Moje pitanje je pitanje pothodnika. Naglašavam za gradonačelnika jer ovo je davno prestalo biti čisto operativno poslovno pitanje da bi ga postavio zamjenici i pročelniku. Znate ja se neki put osjećam, posebno tad kad sam malo to istraživao kao Dale Cooper kad dolazi u Twin Peaks. Istražuje ono ubojstvo. Razgovarao sam s ljudima nakon što sam vidio na sastanku sa pročelnikom neke brojke. S jedne strane strop aluminijski je skinut za 9 radnih dana. Zidar je tamo bio 140 i nešto sati, dvojica radnika 116 sati, od zidanja nema tragova kako su mi građani rekli. Kad razgovaram sa građanima koji dole rade i tamo su 20 godina i više. Radilo se dva, dva dana, 5 do 6 sati s tim da su u petak došli dečki, pogledali kako je to palo, malo nešto s nogom gurnuli i to je to. E sada pitanje je za gradonačelnika. Pošto imate ovaj slogan moguće .Je li moguće da građani ne govore istinu ili neko drugi ne govori istinu. Dakle je li moguće da se radilo 9 sati, 9 dana, 8 punih radnih sati ili 2 dana po 5 radnih sati. Drugo, a to je drugi dio zapravo istog pitanja, je li moguće da su skele, ja kad kažem skele meni se ljudi smiju da su ono skele s čim su radili ti radnici, ono guralo, da je to naplaćeno 20.000 kuna, a imate u Bauhausu za 1.399 kuna te iste skele. Dakle neko je vama naplatio ne pet, ne šest ne osam, ne deset puta, nego četrnaest puta skuplju cijenu. Dakle evo, političko pitanje. Odgovorite molim vas je li moguće da građani ne govore istinu ili izvođač radova, naručitelj, radnici i tako dalje ne govore istinu. Hvala.

**MARIN SVETIĆ, predsjednik Gradskog vijeća:**

Hvala lijepo. Pozivam gradonačelnika, izvolite.

**DAMIR MANDIĆ, gradonačelnik:**

U biti shvatio sam. Ovo je političko pitanje pa ću ja politički i odgovorit, može. Znači politički kad ste postavili prvo pitanje mislim da sam s pozicije gradonačelnika osobno se postavio jedino moguće, a to je da sam vam, da sam naložio gradskim službama da vas pozovu i da vam daju sve informacije vezano uz tu priču pothodnika na uvid. Nisam vodio tu priču, mislim ne moram je ni vodit, ali ono politički što sam učinio je evo, pozovite gospodina Birača, mislim čak da sam naložio da mora biti izvođač radova. Je li bio Izvođač radova na tom sastanku. To je politički. Znači, nadležni ljudi u odjelu koji su odgovorni za te radove o kojima vi govorite i još sam zatražio da se pozove i izvođača radova. Taj sastanak je, koliko sam ja upoznat, održan. Vi ste nakon njega održali nekakvu presicu jel i iste strane sve ono politički što sam ja kao gradonačelnik mogao napraviti i ubuduće ću raditi, to je da vi morate dobiti sve informacije koje su vezane uz vaše pitanje. Sve ovo ostalo što vi govorite, očito vi i dalje sumnjate da su ti podaci točni, odnosno da to što je vama isprezentirano da je to zaista tako. Koliko ja razumijem. Ono što mogu napraviti u drugom koraku, a to ću onda sad napravit, naložit unutarnjoj reviziji da provjeri cijeli postupak. Evo, ja mislim da je to politički s moje strane krajnje, krajnje odgovorno. Naložit ću unutarnjoj reviziji da taj postupak vezan uz pothodnik, sukladno svim pravilima što u konačnici naša unutarnja revizorica i radi da iz revidira i da vam nalaz te revizije. Evo, odmah nalog ... znači sad nema, ovo sve što radite morate stavit sa strane. Ovo je sad prioritet i da vam to dostavi. Znači onda neka iz revidira i što je zamjenica radila, što je radio pročelnik, pročelnica, tko je već tada bio, što su radili nadležni službenici. Evo, ja ne znam jeste vi zadovoljni s ovim političkim odgovorom, ali ovo je politički odgovor na to. Može, hvala lijepo.

**MARIN SVETIĆ, predsjednik Gradskog vijeća:**

Hvala lijepo. Izvolite.

**DIMITRIJE BIRAČ:**

Hvala, zadovoljan sam. Dodao bih zapravo da, ja samo, sastanak je čak bio i vrlo dobar, zadovoljavajući, ja sam to rekao tada medijima. Ono što sam vidio da brojke koje građani, odnosno brojke njihov dojam, a oni su tamo svaki dan i vide te ljude i ja nisam rekao građanima, nisam ih pitao jel to bilo dva ili tri ili pet, nego sam pitao koliko je bilo dana i ako vam od deset ljudi devetero, jer deseti nije taj dan bio na poslu, kaže to je bilo dva do tri dana onda je neka sumnje. Dakle onda je poanta da se taj dio istraži. To vam je, znate i sami u filozofiji kada prelazi kvantitet u kvalitet. Dakle jedno je da je dvaput skuplje, jedno je da nije radio dva nego dva i pol dana, ali ako je neko radio deset dana, ako je netko napravio skuplje skele 14 puta, onda nešto možda ne štima. To treba istražiti i zaključio bih samo, vidim da gotovo da nema govora da gradonačelnik ne govori ovo je politički, ovo nije politički. Pazite, vi ste ovdje izabrani od strane građana, dakle to je čista politika. Vi kako hodate, kako se ustajete je politički čin, dakle meni je malo čudna ta demagogija ovo sad nije politički, sad ću govoriti argumentirano. Pa sve je ovo politički. Znači politika je iznad svega jer uključuje sve te stvari, dakle evo, molio bih za ubuduće da gradonačelnik ne mora dijeliti političko ili ne političko, nego naprosto shvaćati da je ovo sve ovo politika ovdje. Hvala.

**MARIN SVETIĆ, predsjednik Gradskog vijeća:**

Hvala lijepo, izvolite.

**DAMIR MANDIĆ, gradonačelnik:**

Kad sam ja rekao ovo je politički, ovo nije politički? Vi ste prvi rekli. Jel tako bilo da hoćete da vam ja politički odgovorim i ja sam samo naglasio da je moj odgovor politički. Stavljate mi u usta nešto što nisam rekao. Da je sve politika, pa naravno da je sve politika jer svi ovdje u ovoj prostoriji su politika i to ništa nije sporno. Ono što mislim da je ovdje sad ključno, kad govorimo o pothodniku, rješenje pothodnika, e sad je politika jel da, sad nije struka više. Znači rješenje pothodnika nije počelo jučer. Znači nije. Problem pothodnika se pojavio kad ste ga vi stavili na dnevni red. Problem pothodnika je toliko kompleksan da naši građani ne moraju imati razumijevanja za to, ali sad kad, sad kad ja kažem da drugi kolosijek pruge prema Oštarijama komplicira bilo kakvo rješenje u pothodniku to našim građanima ne mora značiti ništa, ali je to stvarnost. Znači mi ne možemo bilo što isprojektirati sad u pothodniku i dobiti građevinsku dozvolu zato što postoji tamo nekakva, ajde još uvijek je to ideja drugog kolosijeka kroz grad Karlovac koji ide prema Oštarijama. Znači to, ovo sad što vam govorim, to je, to su argumenti koji su ujedno i politički argumenti i onda bi bilo dobro kad vi izađete van i objašnjavate građanima problem pothodnika da im kažete i ovo. Samo to naravno, onda možda malo zvuči kao ide u prilog gradonačelniku i Gradskoj upravi pa ću to prešutiti. Znači politički kad već nastupate onda idite do kraja. Znači nemojte postaviti pitanje ili davati odgovore do pola. Idemo do kraja. Znači naša u ovom trenutku namjera je da ne ulazimo u postupke koji zahtijevaju građevinsku dozvolu u pothodniku. Znači tražimo rješenje koje ne iziskuje građevinsku dozvolu, a da pothodnik ipak učinimo pristojnim prostorom za sve, za sve građane. O vlasništvu prostora unutar pothodnika uopće ne trebam govoriti, ali to su argumenti koje bi vi isto tako trebali, trebali, trebali komunicirati, odnosno trebali bi znati. Ja vas sad pozivam, znači rekli ste devet ili deset građana da ste komunicirali, ja vas molim da imena i prezimena i da zamolite te ljude da našoj unutarnji revizorici budu na raspolaganju, može. Imenom i prezimenom, mi ćemo zamoliti ljude neka dođu pa neka oni kažu. Naravno ona ih ne može ispitivati, nije ona ovoga, ali ima neko tko će ih možda ispitivati pa neka znamo koji su to ljudi pa neka oni posvjedoče ovo što vi tvrdite javno sa govornice. Može, hvala lijepo. Evo gospodin Birač je klimnuo glavom kao da će tako napraviti. Hvala lijepo.

**MARIN SVETIĆ, predsjednik Gradskog vijeća:**

Hvala lijepo. Ovime smo iscrpili ovaj aktualni sat. Ja se ispričavam, još sedam kolega vijećnika nije ovim načinom uspjelo postaviti pitanje, ali 26 točaka dnevnog reda nas čeka i eto, svi oni koji nisu na ovaj način uživo uspjeli postaviti pitanje i dobiti odgovor, pozivam neka to odrade u pismenom obliku. Ja sada određujem pauzu od 10 minuta dok još vani nije zagrijalo previše i sparina se uvukla pa evo, budite, razumijte ovoga i hvala vam na razumijevanju. Vidimo se u 10 i 20. Znači 10 minuta pauze pa krećemo dalje.

**TOČKA 1.**

**USVAJANJE SKRAĆENOG ZAPISNIKA SA 11. SJEDNICE GRADSKOG VIJEĆA GRADA KARLOVCA**

Uvodno obrazloženje dao je gospodin Marin Svetić, dipl.ing. šumarstva., predsjednik Gradskog vijeća grada Karlovca.

Budući da nije bilo rasprave, od nazočnih 18 vijećnika u vijećnici, vijeće je sa 18 glasova ZA donijelo:

**ZAKLJUČAK**

**o usvajanju skraćenog zapisnika sa 11. sjednice gradskog vijeća grada Karlovca**

I.

 Usvaja se skraćeni zapisnik sa 11. sjednice Gradskog vijeća Grada Karlovca održane dana 09. lipnja 2022. godine u tekstu kako je dostavljen vijećnicima s pozivom za 11. sjednicu Gradskog vijeća Grada Karlovca.

II.

 Zapisnik se nalazi u prilogu ovog Zaključka i čini njegov sastavni dio.

**TOČKA 2.**

**ODLUKA O IZMJENI I DOPUNI ODLUKE O RASPODJELI VIŠKA PRIHODA I PRIMITAKA PRORAČUNA GRADA KARLOVCA ZA 2021. GODINU**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o izmjeni i dopuni Odluke o raspodjeli viška prihoda i primitaka proračuna Grada Karlovca za 2021. godinu.

U raspravi su sudjelovali: gospodin Dimitrije Birač, gospođa Lidija Malović i gospodin Dobriša Adamec.

 Nakon provedene rasprave, od nazočnih 19 vijećnika u vijećnici, vijeće je sa 16 glasova ZA i 3 glasa SUZDRŽANA donijelo:

**ODLUKU**

**o izmjeni i dopuni Odluke o raspodjeli viška prihoda i primitaka proračuna Grada Karlovca za 2021. godinu**

Članak 1.

Članak 3. Odluke o raspodjeli viška prihoda i primitaka proračuna Grada Karlovca za 2021. godinu Klasa:024-03/22-02/03, Urbroj 2133/01-01/01-22-3 od 12.travnja 2022. godine (GGK 7/22.) mijenja se i glasi:

**1. Neutrošeni opći prihodi i primici** **(P0086)** iz članka 2. stavka 1. točke 1. ove Odluke u ukupnom iznosu od 16.840.975,98 kuna raspoređuju se za sljedeće namjene:

|  |  |  |  |
| --- | --- | --- | --- |
| R0242 | 329 | Proračunska pričuva | 249.999,98 |
| R0243 | 342 | Otplate kamata za primljene zajmove od banaka | 900.000,00 |
| R0244 | 544 | Otplata glavnice primljenih zajmova | 5.486.877,00 |
| R0269 | 426 | Dvorana Selce – projektna dokumentacija | 300.000,00 |
| R0270 | 426 | Izgradnja Vatrogasnog centra – projektna dokumentacija | 100.000,00 |
| R0271 | 426 | Izgradnja garaže JVP – projektna dokumentacija | 70.000,00 |
| R0272 | 426 | Izgradnja bazena – projektna dokumentacija | 200.000,00 |
| R0273 | 426 | Nogometno igralište Turanj – projektna dokumentacija | 200.000,00 |
| R0274 | 426 | Izgradnja OŠ Luščić – projektna dokumentacija | 350.000,00 |
| R0382 | 426 | Biciklistička infrastruktura – projektna dokumentacija | 200.000,00 |
| R0395-1 | 451 | Nogometni stadion B.Č.Čavlek – dodatna ulaganja | 1.317.879,00 |
| R0396 | 421 | Nogometni stadion B.Č.Čavlek – građevinski objekti | 1.100.000,00 |
| R0397 | 426 | Nogometni stadion B.Č.Čavlek – projektna dokumentacija | 50.000,00 |
| R0317 | 323 | Parkiralište ŠSD Mladost – rashodi za usluge | 135,00 |
| R0338 | 363 | Centar za gospodarenje otpadom KŽ – kapitalne donacije | 2.416.085,00 |
| R0341 | 451 | Sanacija odlagališta Ilovac - dodatna ulaganja | 3.500.000,00 |
| R1597 | 323 | Dječji vrtić Zadobarje – rashodi za usluge | 50.000,00 |
| R1598 | 426 | Dječji vrtić Zadobarje – projektna dokumentacija | 20.000,00 |
| R1599 | 451 | Dječji vrtić Zadobarje – dodatna ulaganja na objektu | 159.970,00 |
| R1600 | 422 | Dječji vrtić Zadobarje – oprema | 150.000,00 |
| R1600-3 | 322 | Dječji vrtić Zadobarje – materijal i energija | 20.000,00 |

Članak 2.

Članak 13. Odluke o raspodjeli viška prihoda i primitaka proračuna Grada Karlovca za 2021. godinu Klasa:024-03/22-02/03, Urbroj 2133/01-01/01-22-3 od 12.travnja 2022. godine (GGK 7/22.) mijenja se i glasi:

11. Neutrošena sredstva prihoda od prodaje zemljišta u vlasništvu Grada (P0091) iz članka. 2. stavka 1. točke 1. ove Odluke u iznosu od 7.215.061,96 kuna raspoređuje se za:

|  |  |  |  |
| --- | --- | --- | --- |
| R0054 | 532 | Stjecanje udjela u temeljnom kapitalu Geotermika d.o.o. | 1.250.000,00 |
| R0296 | 421 | Građevinski radovi Karlovac II Baščinska | 1.500.000,00 |
| R0300 | 421 | Građevinski radovi Karlovac II Triglavska | 1.452.258,00 |
| R0304 | 421 | Građevinski radovi Karlovac II Donja Švarča | 857.314,00 |
| R0307 | 421 | Građevinski radovi Karlovac II Drežnik | 501.819,00 |
| R0429-1 | 411 | Mala Švarča ugibalište – otkup zemljišta | 300.000,00 |
| R0430-1 | 411 | Prometnica Poslovna zona Selce – otkup zemljišta | 200.000,00 |
| R1593 | 411 | Groblje Mala Švarča – otkup zemljišta | 300.000,00 |
| R0447-2 | 411 | Kupnja nekretnina – naknada za zemljište po upravnim postupcima | 853.670,96 |

Članak 3.

Izmjena namjene viška prihoda i primitaka iz članka 1.i 2. ove Odluke biti će planiran kod donošenja Drugih izmjena i dopuna Proračuna Grada Karlovca za 2022.godinu (Rebalans II)

Članak 4.

Ova Odluka stupa na snagu osmoga dana od dana objave u Glasniku Grada Karlovca, a primjenjuje se od 01.01.2022. godine.

**TOČKA 3.**

**DRUGE IZMJENE I DOPUNE PRORAČUNA GRADA KARLOVCA ZA 2022. GODINU**

Uvodno obrazloženje dala je gospođa Lidija Malović, dipl. oec., pročelnica Upravnog odjela za proračun i financije, te je predložila amandman predlagatelja Gradonačelnika Grada Karlovca koji postaje sastavni dio Proračuna.

A M A N D M A N

na prijedlog točke 3. dnevnog reda

I

 Predlagatelj amandmana predlaže da se u Drugim izmjenama i dopunama proračuna Grada Karlovca II Posebni dio, Rashodi,

Razdjel 009 Upravni odjel za razvoj grada i EU fondove, Glava 00901 UO za razvoj grada i EU fondove izvrši izmjena proračunskih rashoda na slijedeći način:

Program 5005 Suradnja s fondovima EU i drugim fondovima

Kapitalni projekt K500027 Interreg FORTITUDE pozicija R1516-1 421 Građevinski objekti poveća za 200.000 kn i iznosi 228.200,00 kn

Tekući projekt T500001 Izdaci za financiranje projekta R1520 323 Rashodi za usluge smanjuje se za 200.000 kn i iznosi 50.000,00 kn.

Predsjednik Gradskog vijeća izvijestio je vijećnike da je pristigao i 1 amandman od predlagatelja Kluba vijećnika Možemo! Karlovac i Nova ljevica, te poziva gospođu Anu Matan kako bi dala obrazloženje.

**AMANDMAN NA PRIJEDLOG DRUGE IZMJENE I DOPUNE PRORAČUNA GRADA KARLOVCA ZA 2022. GODINU**

 Na temelju članka 38. Zakona o proračunu („Narodne novine“ broj 87/08, 136/12 i 15/15) i članaka 63., 64., 65., 66. i 67. Poslovnika Gradskog vijeća Grada Karlovca („Glasnik Grada Karlovca“ broje 01/15) predlažemo sljedeće izmjene u prijedlogu drugih izmjena i dopuna proračuna Grada Karlovca za 2022. godinu.

|  |
| --- |
| SMANJENJE RASHODA (SLUŽBA ZA PROVEDBU ITU MEHANIZMA) |
| Program | **SLUŽBA ZA PROVEDBU ITU MEHANIZMA** |
| Aktivnost/Projekt | **Strategija razvoja Većeg urbanog područja Karlovac** |
| Oznaka pozicije i naziv rashoda | 426 Nematerijalna proizvedena imovina |
| Iznos u planu: | 298,250.00kn |
| Predloženi iznos za smanjenje: | 100,000.00kn |
| Novi iznos rashoda: | 198,250.00kn |

|  |
| --- |
| SMANJENJE RASHODA (URED GRADONAČELNIKIA) |
| Program | **REDOVNA DJELATNOST** |
| Aktivnost/Projekt | **Financiranje osnovnih aktivnosti** |
| Oznaka pozicije i naziv rashoda | 329 Ostali nespomenuti rashodi poslovanja |
| Iznos u planu: | 940,000.00kn |
| Predloženi iznos za smanjenje: | 100,000.00kn |
| Novi iznos rashoda: | 840,000.00kn |

|  |
| --- |
| SMANJENJE RASHODA (URED GRADONAČELNIKIA) |
| Program | **REDOVNA DJELATNOST** |
| Aktivnost/Projekt | **Financiranje osnovnih aktivnosti** |
| Oznaka pozicije i naziv rashoda | 323 Rashodi za usluge |
| Iznos u planu: | 2,825,000.00kn |
| Predloženi iznos za smanjenje: | 70,000.00kn |
| Novi iznos rashoda: | 2,755,000.00 kn |

|  |
| --- |
| POVEĆANJE RASHODA (UPRAVNI ODJEL ZA PROSTORNO UREĐENJE, GRADNJU I ZAŠTITU OKOLIŠA) |
| Program | **OSTALE AKTIVNOSTI U OBRAZOVANJU** |
| Aktivnost/Projekt | **Karlovac – Grad prijatelj djece** |
| Oznaka pozicije i naziv rashoda | 381 Tekuće donacije |
| Iznos u planu: | 70,000.00kn |
| Predloženi iznos za povećanje: | 270,000.00kn |
| Novi iznos rashoda: | 340,000.00kn |

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donesu Druge izmjene i dopune Proračuna Grada Karlovca za 2022. godinu.

U raspravi su sudjelovali: gospodin Dražen Cukina, gospođa Lidija Malović, gospođa Dragica Malović, gospodin Dobriša Adamec, gospodin Predrag Pavlačić, gospođa Ana Matan, gospođa Draženka Sila Ljubenko i gospodin Damir Mandić.

Nakon provedene rasprave predsjednik Gradskog vijeća daje na glasovanje amandman koji je podnesen od strane kluba vijećnika Možemo! Karlovac i Nova ljevica.

Od nazočnih 20 vijećnika u vijećnici, vijeće je sa 8 glasova ZA i 12 glasova PROTIV glasalo za navedeni amandman.

Predsjednik utvrđuje da navedeni amandman nije usvojen.

 Nakon toga predsjednik daje na glasovanje Druge izmjene i dopune Proračuna Grada Karlovca za 2022. godinu. Vijeće je sa 12 glasova ZA i 8 glasova PROTIV donijelo:

**DRUGE IZMJENE I DOPUNE**

**Proračuna Grada Karlovca za 2022. godinu**

Članak 1.

 U Proračunu Grada Karlovca za 2022. godinu (Glasnik Grada Karlovca, broj 22/2021) članak 1. mijenja se u dijelu koji se odnosi na 2022. godinu u A. Računu prihoda i rashoda i B. Računu financiranja i to kako slijedi:



Članak 2.

Prihodi i primici te rashodi i izdaci po ekonomskoj klasifikaciji u ukupnom iznosu od 569.033.535 kuna utvrđuju se u Računu prihoda i rashoda i Računu financiranja u Općem dijelu Drugih izmjena i dopuna Proračuna Grada Karlovca za 2022.godinu.

Članak 3.

 Rashodi poslovanja i rashodi za nabavu nefinancijske imovine su Drugim izmjenama i dopunama Proračuna Grada Karlovca za 2022. godinu planirani u ukupnom iznosu od 556.973.097 kuna, a izdaci za financijsku imovinu i otplatu zajmova u iznosu od 12.060.438 kuna i raspoređuju se po nositeljima, korisnicima i izvorima financiranja u Posebnom dijelu Proračuna.

Članak 4.

 Pregled Drugih izmjena i dopuna Proračuna Grada Karlovca za 2022. godinu po programima, aktivnostima, projektima i izvorima financiranja prikazan je u Posebnom dijelu Proračuna.

Članak 5.

Druge izmjene i dopune Proračuna Grada Karlovca za 2022. godinu stupaju na snagu osam dana od dana objave u Glasniku Grada Karlovca, a primjenjuju se od 01. siječnja 2022. godine.

**TOČKA 4.**

**ODLUKA O POVEĆANJU TEMELJNOG KAPITALA  GEOTERMIKA ZA ENERGETIKU D.O.O.**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o povećanju temeljnog kapitala  GeotermiKA za energetiku d.o.o.

Budući da nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo:

**ODLUKU**

**o povećanju temeljnog kapitala GeotermiKA za energetiku d.o.o.**

I

Odobrava se korištenje sredstava Proračuna Grada Karlovca za 2021.godinu na poziciji R0131 Dionice i udjeli u glavnici Geotermika za energetiku d.o.o. Ivana Banjavčića 9, Karlovac u iznosu od 875.000,00 kuna u svrhu povećanja temeljnog kapitala društva u 100%-tnom vlasništvu Grada Karlovca.

II

Odobrena sredstva iz točke I ovog Rješenje Upravni odjel za proračun i financije doznačiti će GeotermiKA za energetiku d.o.o. Karlovac na žiro račun kod Karlovačke banke Karlovac IBAN HR49 2400 0081 1103 86111

III

 Obvezuje se UO za proračun i financije evidentirati udio u vlasništvu u poslovnim knjigama Grada Karlovca kao povećanje udjela u glavnici trgovačkih društava.

IV

 Obvezuje se GeotermiKA za energetiku d.o.o. Karlovac izvršiti povećanje temeljnog kapitala u sudskom registru.

**TOČKA 5.**

**ODLUKA O POVEĆANJU TEMELJNOG KAPITALA GRADSKA TOPLANA D.O.O.**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o povećanju temeljnog kapitala Gradska toplana d.o.o..

 U raspravi je sudjelovala: gospođa Dragica Malović

Nakon provedene rasprave, od nazočnih 20 vijećnika u vijećnici, vijeće je sa 15 glasova ZA, 4 glasa PROTIV i 1 glas SUZDRŽAN donijelo:

**ODLUKU**

**o povećanju temeljnog kapitala Gradska toplana d.o.o.**

I

Odobrava se korištenje sredstava Proračuna Grada Karlovca za 2022.godinu na poziciji R0243-1 Dionice i udjeli u glavnici Gradskoj toplani d.o.o. Tina Ujevića 7, Karlovac u iznosu od 4.000.000,00 kuna u svrhu povećanja temeljnog kapitala društva u 100%-tnom vlasništvu Grada Karlovca.

II

Odobrena sredstva iz točke I ovog Rješenje Upravni odjel za proračun i financije doznačiti će Gradskoj toplani d.o.o. Karlovac na žiro račun kod Karlovačke banke Karlovac IBAN HR70 2400 0081 1101 49926

III

 Obvezuje se UO za proračun i financije evidentirati udio u vlasništvu u poslovnim knjigama Grada Karlovca kao povećanje udjela u glavnici trgovačkih društava.

IV

 Obvezuje se Gradska toplana d.o.o. Karlovac izvršiti povećanje temeljnog kapitala u sudskom registru.

**TOČKA 6.**

**DRUGE IZMJENE I DOPUNE PROGRAMA FINANCIRANJA ZAŠTITE OD POŽARA U 2022. GODINI**

Uvodno obrazloženje dao je gospodin Stjepan Mrežar, dipl. oec., pomoćnik pročelnice Ureda Gradonačelnika.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donesu Druge izmjene i dopune Programa financiranja zaštite od požara u 2022. godini.

U raspravi su sudjelovali: gospodin Dobriša Adamec, gospodin Dimitrije Birač i gospođa Ivana Fočić.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**DRUGE IZMJENE I DOPUNE**

**Programa financiranja zaštite od požara u 2022. godini**

Članak 1.

U Programu financiranja zaštite od požara u 2022. godini („Glasnik Grada Karlovca“ broj 22/21, dalje u tekstu: Program) mijenja se članak 4. koji sada glasi:

Članak 4.

**JAVNA VATROGASNA POSTROJBA GRADA KARLOVCA** financira se u 2022. godini u ukupnom iznosu od 12.390.633,00 kuna iz:

* poreza i prireza na dohodak (dodatni udio za JVP Karlovac),
* pomoći izravnanja za decentraliziranu funkciju vatrogastva iz državnog proračuna,
* općih prihoda iz gradskog proračuna
* vlastitih prihoda
1. sredstva pomoći izravnanja za decentraliziranu funkciju vatrogastva iz državnog proračuna raspoređena su Javnoj vatrogasnoj postrojbi Grada Karlovca temeljem Uputa za izradu proračuna u iznosu od 7.433.309,00 kuna i to na način:

1. Rashodi za zaposlene u iznosu 6.763.309,00 kuna

* plaće (bruto) 5.517.809,00 kuna
* ostali rashodi za zaposlene 110.600,00 kuna
* doprinosi na plaće 1.134.900,00 kuna

2. Rashodi za redovnu djelatnost u iznosu 670.000,00 kuna, koji uključuju:

* naknade troškova zaposlenima 162.720,00 kuna
* rashode za materijal i energiju 259.480,00 kuna
* rashode za usluge 186.500,00 kuna
* ostale nespomenute rashode poslovanja 61.300,00 kuna

Proračun Grada Karlovca usklađen je s Odlukom o minimalnim financijskim standardima za

decentralizirano financiranje redovite djelatnosti javnih vatrogasnih postrojbi u 2022. godini.

1. Sredstva iznad zakonskog standarda u iznosu od 3.513.691,00 kuna i to na način:
2. Rashodi za zaposlene 3.013.691,00,00 kuna
* plaće (bruto) 2.298.791,00 kuna,
* ostali rashodi za zaposlene 289.400,00 kuna,
* doprinosi na plaće 425.500,00 kuna.
1. Rashodi za redovnu djelatnost 400.000,00 kuna
* naknade troškova zaposlenima 91.000,00 kuna,
* rashodi za materijal i energiju 188.000,00 kuna,
* rashodi za usluge 98.000,00 kuna,
* ostali nespomenuti rashodi poslovanja 23.000,00 kuna.
1. Sredstva za opremu, uređaje i ostala ulaganja u imovinu JVP 100.000,00 kuna
2. JVP -Osnovna djelatnost u iznosu od 1.380.533,00 kuna,

 E) JVP-Uslužna djelatnost u iznosu od 63.100,00 kuna.

**VATROGASNA ZAJEDNICA GRADA KARLOVCA** financira se u 2022. godini u ukupnom iznosu od 2.000.000,00 kuna iz općih prihoda i primitaka Proračuna Grada Karlovca na sljedeći način:

 1. Financiranje redovne djelatnosti u iznosu od 590.000,00 kuna

* tekuće donacije u novcu 590.000,00 kuna

 2. Ulaganje u objekte i opremu DVD-a u iznosu od 910.000,00 kuna

* kapitalne donacije DVD-ima za objekte 200.000,00 kuna
* kapitalne donacije DVD-ima za opremu 710.000,00 kuna

 3. Donacije DVD-ima u iznosu od 500.000,00 kuna

* tekuće donacije DVD-ima 500.000,00 kuna“

Članak 2.

U ostalom dijelu Program ostaje neizmijenjen, te ostaje na snazi.

Članak 3.

Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

**TOČKA 7.**

**DRUGE IZMJENE I DOPUNE PROGRAMA GRAĐENJA KOMUNALNE INFRASTRUKTURE U 2022. GODINI**

Uvodno obrazloženje dala je dr.sc. Ana Hranilović Trubić, pročelnica Upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donesu Druge izmjene i dopune Programa građenja komunalne infrastrukture u 2022. godini.

U raspravi su sudjelovali: gospodin Dražen Cukina i gospođa Ana Hranilović Trubić.

Nakon provedene rasprave, od nazočnih 20 vijećnika u vijećnici, vijeće je sa 13 glasova ZA i 7 glasova SUZDRŽANIH donijelo:

**DRUGE IZMJENE I DOPUNE**

**Programa građenja komunalne infrastrukture u 2022. godini**

**Članak 1.**

U Programu građenja komunalne infrastrukture u 2022. godini („Glasnik Grada Karlovca“ br. 22/21, 7/22, dalje u tekstu: Program) mijenja se članak 2. koji sada glasi:

„Sveukupno procijenjeni troškovi građenja komunalne infrastrukture u 2022. godini sadržani u ovom Programu iznose sveukupno 94.807.219,00 kuna.„

**Članak 2.**

U Programu u članku 3.:

* mijenja se stavak prvi koji sada glasi:

„Ukupno procijenjeni troškovi građenja građevina komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja iznose 16.270.623,00 kuna, a odnose se na sljedeće projekte:“

* mijenja se tablica pod točkom 3.3. PARKIRALIŠTE ŠSD MLADOST koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Radovi na izgradnji | 8.943.473,00 | Višak prihoda iz prethodne godine - opći prihodi | 135,00 |
| Usluga stručnog nadzora građenja | 110.000,00 | Pomoći iz županijskog proračuna | 3.300.000,00 |
| Usluga koordinatora II | 15.000,00 | Pomoći iz državnog proračuna - ostalo | 291.086,00 |
| Rashodi za usluge | 900,00 | Višak prihoda iz prethodne godine – komunalni doprinos | 909.596,00 |
|  |  | Višak prihoda iz prethodne godine – šumski doprinos | 874.273,00 |
|  |  | Komunalna naknada | 1.576.404,00 |
|  |  | Doprinos za šume | 800.000,00 |
|  |  | Prihodi od prodaje zemljišta | 1.317.879,00 |
| **UKUPNO** | **9.069.373,00** |  | **9.069.373,00** |

* mijenja se tablica pod točkom 3.6. UREĐENJE OKOLIŠA SMIČIKLASOVA koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Radovi na izgradnji | 935.000,00 | Komunalna naknada | 460.000,00 |
| Usluga stručnog nadzora građenja | 25.000,00 | Komunalni doprinos | 500.000,00 |
| **UKUPNO** | **960.000,00** |  | **960.000,00** |

* mijenja se tablica pod točkom 3.7. MALA ŠVARČA AUTOBUSNA UGIBALIŠTA koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Rješavanje imovinsko pravnih odnosa – otkup zemljišta | 400.000,00 | Prihodi od prodaje zemljišta | 100.000,00 |
|  |  | Višak prihoda iz prethodne godine – prodaja zemljišta | 300.000,00 |
| **UKUPNO** | **400.000,00** |  | **400.000,00** |

* mijenja se tablica pod točkom 3.8. SPORTSKO IGRALIŠTE VELIKA JELSA koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Radovi na izgradnji | 620.000,00 | Komunalna naknada | 631.250,00 |
| Usluga stručnog nadzora građenja | 11.250,00 |  |  |
| **UKUPNO** | **631.250,00** |  | **631.250,00** |

* mijenja se tablica pod točkom 3.10. ODVODNJA GRABRIK koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Radovi na izgradnji | 1.120.000,00 | Komunalna naknada | 1.041.987,00 |
| Usluga stručnog nadzora građenja | 30.000,00 | Višak prihoda iz prethodne godine – naknada za koncesije | 24.891,00 |
|  |  | Prihodi za posebne namjene - ostalo | 83.122,00 |
| **UKUPNO** | **1.150.000,00** |  | **1.150.000,00** |

* mijenja se tablica pod točkom 3.11. PARK GRABRIK koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Izrada projektne dokumentacije | 100.000,00 | Komunalna naknada | 100.000,00 |
| **UKUPNO** | **100.000,00** |  | **100.000,00** |

**Članak 3.**

U Programu se mijenja članak 4. koji sada glasi:

„Ukupno procijenjeni troškovi građenja građevina komunalne infrastrukture koje će se graditi izvan građevinskog područja iznose 350.000,00 kuna, a odnose se na sljedeći projekt:

**4.1. SANACIJA KANALA SAJEVAC** – za potrebe radova na izgradnji kanala oborinske odvodnje dijela pritoka potoka Sajevac u naselju Turanj kroz postojeće korito u slivu dužine 1,55 km, prethodno je potrebno riješiti imovinsko pravne odnose unutar obuhvata zahvata, a isto se planira u 2022. godini.

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Kupnja zemljišta  | 250.000,00 | Prihodi od prodaje zemljišta | 350.000,00 |
| Naknada za služnost | 100.000,00 |  |  |
| **UKUPNO** | **350.000,00** |  | **350.000,00** |

 **Članak 4.**

U Programu u članku 5.:

* mijenja se stavak prvi koji sada glasi:

„Ukupno procijenjeni troškovi rekonstruiranja građevina komunalne infrastrukture iznose 78.186.596,00 kuna, a odnose se na sljedeće projekte:“

* mijenja se tablica pod točkom 5.2. KARLOVAC II – JAMADOLSKA koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Radovi na rekonstrukciji | 5.816.733,00 | Pomoći od ostalih subjekata unutar općeg proračuna | 2.313.278,00 |
| Usluga stručnog nadzora građenja | 130.931,00 | Primici od zaduživanja | 2.364.620,00 |
| Usluga vođenja projekta – upravljanje projektom | 25.368,00 | Prihodi od prodaje zemljišta | 500.000,00 |
| Usluga vođenja projekta – pravna podrška | 12.060,00 | Višak prihoda iz prethodne godine – komunalni doprinos | 807.194,00 |
| **UKUPNO** | **5.985.092,00** |  | **5.985.092,00** |

* mijenja se tablica pod točkom 5.9. REKONSTRUKCIJA ULICE M. NEMIČIĆA koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Radovi na rekonstrukciji | 2.535.000,00 | Prihodi od prodaje zemljišta | 1.543.315,00 |
| Usluga stručnog nadzora građenja | 60.000,00 | Naknada za koncesije | 100.000,00 |
| Usluga koordinatora II | 5.000,00 | Višak prihoda iz prethodne godine - pomoći iz državnog proračuna | 956.685,00 |
| **UKUPNO** | **2.600.000,00** |  | **2.600.000,00** |

* mijenja se tablica pod točkom 5.10. REKONSTRUKCIJA ULICE NASELJE MARKA MARULIĆA koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Radovi na rekonstrukciji | 1.595.000,00 | Višak prihoda iz prethodne godine – komunalna naknada | 350.000,00 |
| Usluga stručnog nadzora građenja | 50.000,00 | Prihodi od prodaje zemljišta | 1.300.000,00 |
| Usluga koordinatora II | 5.000,00 |  |  |
| **UKUPNO** | **1.650.000,00** |  | **1.650.000,00** |

* mijenja se tablica pod točkom 5.15. ASFALTIRANJE MAKADAM PROMETNICE REČIĆKA 005 koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Izrada projektne dokumentacije | 10.062,00 | Komunalna naknada | 93.062,00 |
| Radovi na rekonstrukciji | 83.000,00 |  |  |
| **UKUPNO** | **93.062,00** |  | **93.062,00** |

* mijenja se tablica pod točkom 5.16. ASFALTIRANJE MAKADAM PROMETNICE POPOVIĆ BRDO 010 koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Izrada projektne dokumentacije | 25.750,00 | Komunalna naknada | 750,00 |
| Radovi na rekonstrukciji | 318.078,00 | Višak prihoda iz prethodne godine – komunalna naknada | 343.078,00 |
| **UKUPNO** | **343.828,00** |  | **343.828,00** |

* mijenja se tablica pod točkom 5.17. ASFALTIRANJE MAKADAM PROMETNICE TUŠKANI 005 koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Izrada projektne dokumentacije | 8.000,00  | Komunalna naknada | 8.000,00 |
| Radovi na rekonstrukciji | 332.500,00 | Višak prihoda iz prethodne godine – komunalna naknada | 332.500,00 |
| **UKUPNO** | **340.500,00** |  | **340.500,00** |

* mijenja se tablica pod točkom 5.18. ASFALTIRANJE MAKADAM PROMETNICE SELJANI 003 koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Izrada projektne dokumentacije |  21.000,00 | Komunalna naknada | 6.000,00 |
| Radovi na rekonstrukciji | 303.855,00 | Višak prihoda iz prethodne godine – komunalna naknada | 318.855,00 |
| **UKUPNO** | **324.855,00** |  | **324.855,00** |

* mijenja se tablica pod točkom 5.21. ASFALTIRANJE MAKADAM PROMETNICE BUKOVLJE 002- II koja sada glasi:

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Izrada projektne dokumentacije | 7.500,00 | Komunalna naknada | 147.500,00 |
| Radovi na rekonstrukciji | 350.000,00 | Prihodi za posebne namjene - ostalo | 126.878,00 |
|  |  | Višak prihoda iz prethodne godine - prihodi za posebne namjene, ostalo | 83.122,00 |
| **UKUPNO** | **357.500,00** |  | **357.500,00** |

* dodaje se nova točka 5.36. koja glasi:

**5.36. MODRUŠANOV PARK** – u cilju obnove i modernizacije postojećeg dječjeg igrališta u Modrušanovom parku, osiguravaju se sredstva za izradu projektne dokumentacije. Dječje igralište obnovit će se na način da se postojeće dječje sprave zamijene novim i modernijima uz afirmaciju perivojno-pejsažne tradicije (nadopuniti živicu, posaditi nedostajuća stabla, nasipati zemlju, posijati travu i dr.).

|  |  |
| --- | --- |
| PROCJENA TROŠKOVA - RASHODI | IZVOR FINANCIRANJA  |
| Izrada projektne dokumentacije | 22.250,00 | Opći prihodi i primici | 2.250,00 |
|  |  | Pomoći iz županijskog proračuna | 20.000,00 |
| **UKUPNO** | **22.250,00** |  | **22.250,00** |

**Članak 5.**

U Programu se mijenja članak 6. koji sada glasi.

„Rekapitulacija procjene troškova (rashoda) Programa građenja komunalne infrastrukture u 2022. godini:

|  |  |  |  |  |
| --- | --- | --- | --- | --- |
| R.br.  | **NAZIV PROJEKTA** | **PROCJENA TROŠKOVA- PRORAČUN 2022** | **PROCJENA TROŠKOVA- REBALANS I**  | **PROCJENA TROŠKOVA- REBALANS II** |
| 1. | 3.1. Obilaznica Zvijezde | 400.000,00 | 400.000,00 | 400.000,00 |
| 2. | 3.2. Prometnica Poslovna zona Selce | 2.000.000,00 | 2.200.000,00 | 2.200.000,00 |
| 3. | 3.3. Parkiralište ŠSD Mladost | 5.000.000,00 | 8.969.373,00 | 9.069.373,00 |
| 4. | 3.4. Parkiralište groblja Velika Švarča | 40.000,00 | 40.000,00 | 40.000,00 |
| 5. | 3.5. Parkiralište kod izvorišta G. Mekušje | 200.000,00 | 200.000,00 | 200.000,00 |
| 6. | 3.6. Uređenje okoliša Smičiklasova – izgradnja parkirališta | 1.200.000,00 | 1.200.000,00 | 960.000,00 |
| 7. | 3.7. Mala Švarča autobusna ugibališta | 100.000,00 | 350.000,00 | 400.000,00 |
| 8. | 3.8. Sportsko igralište Velika Jelsa | 450.000,00 | 532.000,00 | 631.250,00 |
| 9. | 3.9. Izgradnja dječjih igrališta - Hrnetić | 460.000,00 | 460.000,00 | 460.000,00 |
| 10. | 3.10. Odvodnja Grabrik | 750.000,00 | 750.000,00 | 1.150.000,00 |
| 11. | 3.11. Park Grabrik | 200.000,00 | 200.000,00 | 100.000,00 |
| 12. | 3.12. Izgradnja groblja Hrnetić – izgradnja kosturnice | 300.000,00 | 490.000,00 | 490.000,00 |
| 13. | 3.13. Groblje Jamadol | 170.000,00 | 170.000,00 | 170.000,00 |
| 14. | 4.1. Sanacija kanala Sajevac | 250.000,00 | 250.000,00 | 350.000,00 |
| 15. | 5.1. Karlovac II – Mala Švarča | 12.869.486,00 | 9.599.468,00 | 9.599.468,00 |
| 16. | 5.2. Karlovac II – Jamadolska | 5.985.092,00 | 5.985.092,00 | 5.985.092,00 |
| 17. | 5.3. Karlovac II – Bohinjska, Skadarska | 8.277.537,00 | 8.277.537,00 | 8.277.537,00 |
| 18. | 5.4. Karlovac II – Baščinska | 7.390.444,00 | 7.390.444,00 | 7.390.444,00 |
| 19. | 5.5. Karlovac II – Triglavska | 5.449.104,00 | 5.449.104,00 | 5.449.104,00 |
| 20. | 5.6. Karlovac II – Donja Švarča | 8.278.987,00 | 8.278.987,00 | 8.278.987,00 |
| 21. | 5.7. Karlovac II – Drežnik | 6.917.967,00 | 6.917.967,00 | 6.917.967,00 |
| 22. | 5.8. Karlovac II – Zvijezda | 19.508.445,00 | 17.725.314,00 | 17.725.314,00 |
| 23. | 5.9. Rekonstrukcija Ulice M. Nemičića | 2.200.000,00 | 2.250.000,00 | 2.600.000,00 |
| 24. | 5.10. Rekonstrukcija ulice Naselje M. Marulića | 350.000,00 | 350.000,00 | 1.650.000,00 |
| 25. | 5.11. Rekonstrukcija Državne ceste DC3 | 400.000,00 | 400.000,00 | 400.000,00 |
| 26. | 5.12. Uređenje okoliša Tuškanova | 40.000,00 | 40.000,00 | 40.000,00 |
| 27. | 5.13. Uređenje Kupske ulice | 70.000,00 | 70.000,00 | 70.000,00 |
| 28. | 5.14. Asfaltiranje makadam prometnice Priselci Donji 004  | 300.000,00 | 321.000,00 | 321.000,00 |
| 29. | 5.15. Asfaltiranje makadam prometnice Rečička 005 | 75.000,00 | 70.062,00 | 93.062,00 |
| 30. | 5.16. Asfaltiranje makadam prometnice Popović Brdo 010 | 275.000,00 | 300.750,00 | 343.828,00 |
| 31. | 5.17. Asfaltiranje makadam prometnice Tuškani 005 | 350.000,00 | 358.000,00 | 340.500,00 |
| 32. | 5.18. Asfaltiranje makadam prometnice Seljani 003  | 315.000,00 | 334.000,00 | 324.855,00 |
| 33. | 5.19. Asfaltiranje makadam prometnice Tušilović 010/014 | 350.000,00 | 329.625,00 | 329.625,00 |
| 34. | 5.20. Asfaltiranje makadam prometnice Rečica 014  | 115.000,00 | 110.062,00 | 110.062,00 |
| 35. | 5.21. Asfaltiranje makadam prometnice Bukovlje 002 -II | 350.000,00 | 357.500,00 | 357.500,00 |
| 36. | 5.22. Sanacija klizišta Furači | 30.000,00 | 30.000,00 | 30.000,00 |
| 37. | 5.23. Sanacija klizišta Manjerovići | 20.000,00 | 20.000,00 | 20.000,00 |
| 38. | 5.24. Sanacija klizišta Suci | 70.000,00 | 70.000,00 | 70.000,00 |
| 39. | 5.25. Oborinska odvodnja Ljubljanska | 250.000,00 | 250.000,00 | 250.000,00 |
| 40. | 5.26. Vrbanićev perivoj | 160.000,00 | 160.000,00 | 160.000,00 |
| 41. | 5.27. Uređenje okoliša Petra Filipca | 0,00 | 50.000,00 | 50.000,00 |
| 42. | 5.28. Klizište Skopska | 0,00 | 100.000,00 | 100.000,00 |
| 43. | 5.29. Asfaltiranje makadam prometnice Kamensko | 0,00 | 11.000,00 | 11.000,00 |
| 44. | 5.30. Asfaltiranje makadam prometnice Turanj | 0,00 | 55.000,00 | 55.000,00 |
| 45. | 5.31. Asfaltiranje makadam prometnice Švarča | 0,00 | 92.000,00 | 92.000,00 |
| 46. | 5.32. Asfaltiranje makadam prometnice Jamadol | 0,00 | 29.000,00 | 29.000,00 |
| 47. | 5.33. Asfaltiranje makadam prometnice Hrnetić | 0,00 | 113.000,00 | 113.000,00 |
| 48. | 5.34. Asfaltiranje makadam prometnice Brođani | 0,00 | 280.001,00 | 280.001,00 |
| 49. | 5.35. Groblje Mala Švarča | 0,00 | 300.000,00 | 300.000,00 |
| 50. | 5.36. Modrušanov park | 0,00 | 0,00 | 22.250,00 |
|  | **S V E U K U P N O** | **91.917.062,00** | **92.686.286,00** | **94.807.219,00** |

**Članak 6.**

 U ostalom dijelu Program ostaje neizmijenjen te ostaje na snazi.

**Članak 7.**

 Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

**TOČKA 8.**

**DRUGE IZMJENE PROGRAMA POTICANJA POLJOPRIVREDE I RURALNOG RAZVOJA NA PODRUČJU GRADA KARLOVCA ZA 2022.GOD.**

Uvodno obrazloženje dala je gospođa Andrea Vrbanek, univ.spec.oec., viša savjetnica za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za poljoprivredu razmatrao navedenu točku, te predlažu da se donesu Druge izmjene Programa poticanja poljoprivrede i ruralnog razvoja na području Gada Karlovca za 2022.god.

U raspravi su sudjelovali: gospođa Ana Matan, gospodin Dimitrije Birač, gospođa Andrea Vrbanek i gospođa Ivana Fočić.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**DRUGE IZMJENE**

**Programa poticanja poljoprivrede i ruralnog razvoja na području Gada Karlovca za 2022.god.**

Članak 1.

U Programu poticanja poljoprivrede i ruralnog razvoja na području Grada Karlovca za 2022.god. (GGK br. 22/21 i 7/22) (u daljnjem tekstu: Program), u članku 4. planirani ukupni iznos od 1.381.068,00 kn zamjenjuje se iznosom 1.391.068,00 kn, iznos pod točkom 3. od 190.000,00 kn zamjenjuje se iznosom 170.000,00 kn, iznos pod točkom 6. od 50.000,00 kn zamjenjuje se iznosom 70.000,00 kn, a iznos pod točkom 7. od 15.000,00 kn zamjenjuje se iznosom 25.000,00 kn.

Članak 2.

U članku 6., stavak 3. planirani iznos za Mjeru 1. od 501.657,00 kn zamjenjuje se iznosom od 506.102,00 kn, a planirani iznos za Mjere 2-10. od 370.000,00 kn zamjenjuje se iznosom od 365.555,00 kn.

Članak 3.

U članku 7., stavak 3. planirani ukupni iznos od 190.000,00 kn zamjenjuje se iznosom od 170.000,00 kn.

Članak 4.

U članku 10. planirani ukupni iznos od 50.000,00 kn zamjenjuje se iznosom od 70.000,00 kn.

Članak 5.

U članku 11. planirani iznos od 15.000,00 kn zamjenjuje se iznosom 25.000,00 kn.

Članak 6.

U članku 12. planirani ukupni iznos od 1.381.068,00 kn zamjenjuje se iznosom 1.391.068,00 kn, a pod točkom 1. Opći prihodi i primici, planirani iznos od 1.248.400,00 kn zamjenjuje se iznosom od 1.258.400,00 kn.

Članak 7.

Ostale odredbe Programa ostaju neizmijenjene.

Članak 8.

Ove Druge izmjene Programa stupaju na snagu osmog dana od dana objave u službenom glasilu Grada Karlovca.

**TOČKA 9.**

**DRUGE IZMJENE I DOPUNE PROGRAMA RAZVOJA MALOG I SREDNJEG PODUZETNIŠTVA NA PODRUČJU GRADA KARLOVCA ZA 2022. GODINU**

Uvodno obrazloženje dala je gospođa Andrea Vrbanek, univ.spec.oec., viša savjetnica za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlažu da se donesu Druge izmjene i dopune Programa razvoja malog i srednjeg poduzetništva na području Grada Karlovca za 2022. godinu.

U raspravi je sudjelovao: gospodin Dobriša Adamec.

Nakon provedene rasprave, od nazočnih 20 vijećnika u vijećnici, vijeće je sa 16 glasova ZA i 4 glasa SUZDRŽANA donijelo:

**DRUGE IZMJENE I DOPUNE**

**Programa razvoja malog i srednjeg poduzetništva na području Grada Karlovca za 2022. godinu**

1. **OSNOVNE ODREDBE**

Članak 1.

 Drugim izmjenama i dopunama *Programa razvoja malog i srednjeg poduzetništva na području Grada Karlovca za 2022. godinu* mijenja se i dopunjuje Program razvoja malog i srednjeg poduzetništva na području Grada Karlovca za 2022. godinu (u daljem tekstu: Program), objavljen u *Glasniku Grada Karlovca br. 22/2021*.

Članak 2.

Članak 6. mijenja se i glasi:

Ovim Programom obuhvaćena su sljedeća područja poticaja razvoja malog i srednjeg poduzetništva s pripadajućim iznosima planiranih sredstava:

1. Mjere održivog poslovanja poduzetnika 1.080.000,00 kn

2. Promidžba poduzetništva i obrtništva 38.000,00 kn

3. Suorganizacija sajma projekata „PROJEKTIKA“ 50.000,00 kn

**Sveukupno**  **1.168.000,00 kn**

Članak 3.

U članku 7. pod točkom **1. ODRŽIVO POSLOVANJE PODUZETNIKA u podtočki 1.1. Potpore poduzetništvu** iznos planiranih sredstava od „800.000,00 kn“ se mijenja u iznos od „1.080.000,00 kn“.

Članak 4.

Sve ostale odredbe Programa ostaju i dalje na snazi, ukoliko nisu izmijenjene i dopunjene Drugim izmjenama i dopunama Programa razvoja malog i srednjeg poduzetništva na području Grada Karlovca za 2022. godinu.

Članak 5.

Druge izmjene i dopune Programa razvoja malog i srednjeg poduzetništva na području Grada Karlovca za 2022. godinu stupaju na snagu osmog dana od dana objave u Glasniku Grada Karlovca.

**TOČKA 10.**

**DRUGE IZMJENE I DOPUNE PROGRAMA MJERA POTICANJA RAZVOJA TURIZMA NA PODRUČJU GRADA KARLOVCA ZA 2022. GOD.**

Uvodno obrazloženje dala je gospođa Andrea Vrbanek, univ.spec.oec., viša savjetnica za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlažu da se donesu Druge izmjene i dopune Programa mjera poticanja razvoja turizma na području Grada Karlovca za 2022.god.

Budući da nije bilo rasprave, od nazočnih 20 vijećnika u vijećnici, vijeće je sa 18 glasova ZA i 2 glasa SUZDRŽANA donijelo:

**DRUGE IZMJENE I DOPUNE**

**Programa mjera poticanja razvoja turizma na području Grada Karlovca za 2022.god.**

Članak 1.

 Drugim izmjenama i dopunama Programa mjera poticanja razvoja turizma na području Grada Karlovca za 2022. god. (u daljnjem tekstu: Program) mijenja se i dopunjuje Program mjera poticanja razvoja turizma na području Grada Karlovca za 2022. god. („Glasnik Grada Karlovca“ br. 22/21 i 7/22).

Članak 2.

 U članku 3., stavku 1. mijenja se iznos planiranih sredstava s 2.025.000,00 Kn na iznos 3.365.000,00 Kn.

Članak 3.

 U članku 3., stavku 1., točci 1. PROMIDŽBA TURIZMA GRADA KARLOVCA mijenja se iznos sredstava s 145.000,00 Kn na 165.000,00 Kn.

 U članku 3., stavku 1., točci 1., podtočci 1.3. Ostali nespomenuti rashodi poslovanja mijenja se iznos Planiranih sredstava s 20.000,00 Kn na 40.000,00 Kn.

 U članku 3., stavku 1., točci 3. MANIFESTACIJE I RAZNA DOGAĐANJA mijenja se iznos sredstava s 550.000,00 Kn na 580.000,00 Kn.

 U članku 3., stavku 1., točci 3., podtočci 3.1. Rashodi za usluge - ostale manifestacije mijenja se iznos Planiranih sredstava sa 530.000,00 Kn na 570.000,00 Kn.

 U članku 3., stavku 1., točci 3., podtočci 3.2. Manifestacija Ivanjski krijes mijenja se iznos sredstava s 10.000,00 na 0,00.

 U članku 3., stavku 1., točci 5. MANIFESTACIJA „DANI PIVA“ mijenja se iznos sredstava s 1.100.000,00 Kn na 1.400.000,00 Kn.

 U članku 3., stavku 1., točci 5., podtočci 5.1. Manifestacija „Dani piva“ mijenja se iznos Planiranih sredstava sa 1.100.000,00 Kn na 1.400.000,00 Kn.

 U članku 3., stavku 1., točci 6. MANIFESTACIJA „ADVENT“ mijenja se iznos s 600.000,00 Kn na 1.400.000,00 Kn.

 U članku 3., stavku 1., točci 6., podtočci 6.1. Manifestacija „Advent u Karlovcu“ mijenja se iznos Planiranih sredstava s 600.000,00 Kn na 1.400.000,00 Kn.

Članak 4.

 Ostale odredbe Programa ostaju neizmijenjene.

Članak 5.

 Ovaj Program stupa na snagu osmog dana od dana objave u „Glasniku Grada Karlovca“.

**TOČKA 11.**

**DRUGE IZMJENE I DOPUNE PROGRAMA ODRŽAVANJA KOMUNALNE INFRASTRUKTURE U 2022. GODINI**

Uvodno obrazloženje dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donesu Druge izmjene i dopune Programa održavanja komunalne infrastrukture u 2022. godini.

 U raspravi su sudjelovali: gospođa Dragica Malović, gospodin Dario Greb, gospodin Dobriša Adamec i gospođa Ehlimana Planinac.

Nakon provedene rasprave, od nazočnih 20 vijećnika u vijećnici, vijeće je sa 12 glasova ZA i 8 glasova SUZDRŽANIH donijelo:

**DRUGE IZMJENE I DOPUNE**

**Programa održavanja komunalne infrastrukture u 2022. godini**

**Članak 1.**

U Programu održavanja komunalne infrastrukture u 2022. godini („GGK 22/21 i 9/22 - izmjene“) mijenja se tablica u Članku 3. ODRŽAVANJE ZELENIH POVRŠINA I GROBLJA i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:** | **10.000.000,00** | **10.600.000,00** |
| Rashodi za materijal i energiju – sadni materijal | 400.000,00 | 450.000,00 |
| Tekuće i investicijsko i održavanje zelenih površina | 9.200.000,00 | 9.750.000,00 |
| Rashodi za usluge – malčiranje poljskih puteva | 300.000,00 | 300.000,00 |
| Rashodi za usluge – uređenje neuređenih zelenih površina grada | 100.000,00 | 100.000,00 |
| **Izvor financiranja:** | **10.000.000,00** | **10.600.000,00** |
| Komunalna naknada | 10.000.000,00 | 10.600.000,00 |

**Članak 2.**

Mijenja se tablica u Članku 6. ODRŽAVANJE NERAZVRSTANIH CESTA i glasi:

|  |  |  |  |
| --- | --- | --- | --- |
|  | PROGRAM | IZMJENE I | IZMJENE II |
| **Rashod:** | **15.200.000,00** | **15.542.850,00** | **16.819.850,00** |
| Usluge tekućeg i investicijskog održavanja - signalizacija | 1.500.000,00 | 1.500.000,00 | 1.500.000,00 |
| Usluge tekućeg i investicijskog održavanja nerazvrstanih cesta | 13.600.000,00 | 13.600.000,00 | 14.877.000,00 |
| Naknada za uređenje voda | 100.000,00 | 100.000,00 | 100.000,00 |
| Rashodi za usluge | 00,00 | 342.850,00 | 342.850,00 |
| **Izvor financiranja:** | **15.200.000,00** | **15.542.850,00** | **16.819.850,00** |
| Komunalna naknada | 11.500.000,00 | 11.500.000,00 | 12.477.000,00 |
| Pomoći od ostalih subjekata unutar općeg proračuna | 3.700.000,00 | 3.700.000,00 | 4.000.000,00 |
| V.P. iz prošle godine – pomoći od ostalih subjekata | 0,00 | 342.850,00 | 342.850,00 |

**Članak 3.**

Mijenja se tablica u Članku 7. OSTALE NEPREDVIĐENE INTERVENCIJE U GRADU i glasi:

„

|  |  |  |  |
| --- | --- | --- | --- |
|  | PROGRAM | IZMJENE I | IZMJENE II |
| **Rashodi:** | **170.000,00** | **170.000,00** | **340.000,00** |
| Rashodi za usluge - intervencije | 80.000,00 | 80.000,00000 | 250.000,00 |
| Rashodi za usluge - prijevoz pokojnika | 5.000,00 | 5.000,00 |  5.000,00 |
| Rashodi za usluge – priključci branitelja | 35.000,00 | 35.000,00 |  35.000,00 |
| Tekuće donacije uređenje Arboretuma | 50.000,00 | 50.000,00 |  50.000,00 |
| **Izvori financiranja:** | **170.000,00** | **170.000,00** | **340.000,00** |
| Opći prihodi i primici proračuna | 170.000,00 | 170.000,00 | 340.000,00 |

**Članak 4.**

Mijenja se tablica u članku 8. ODRŽAVANJE DJEČJIH IGRALIŠTA I SPORTSKIH TERENA i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:** | **920.000,00** | **1.020.000,00** |
| Održavanje dječja igrališta i sportskih terena  | 120.000,00 | 220.000,00 |
| Opremanje dječjih igrališta | 800.000,00 | 800.000,00 |
| **Izvor financiranja:** | **920.000,00** | **1.020.000,00** |
| Komunalna naknada | 920.000,00 | 1.020.000,00 |

**Članak 5.**

U Programu održavanja komunalne infrastrukture u 2022. godini („GGK 22/21 i 9/22 - izmjene“) mijenja se stavak 2. u članku 12. i glasi:

„Ukupna sredstva izdvojena za financiranje radova iz ovog Programa od 44.832.093,00 kn osigurat će se iz:

* komunalna naknada 38.647.000,00 kn
* opći prihodi i primici proračuna 1.180.000,00 kn
* pomoć od ostalih subjekata unutar općeg proračuna 4.000.000,00 kn
* pomoć iz državnog proračuna 350.000,00 kn
* V.P. iz prošle godine 655.093,00 kn.“

**Članak 6.**

U ostalom dijelu Program ostaje nepromijenjen.

**Članak 7.**

Ove izmjene i dopune Programa stupaju na snagu u roku 8 (osam) dana od dana objave u „Glasniku Grada Karlovca“.

**TOČKA 12.**

**DRUGE IZMJENE I DOPUNE PROGRAMA UPRAVLJANJA OBJEKTIMA U VLASNIŠTVU GRADA U 2022. GODINI**

Uvodno obrazloženje dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donesu Druge izmjene i dopune Programa upravljanja objektima u vlasništvu grada u 2022. godini.

U raspravi su sudjelovali: gospođa Dragica Malović, gospodin Dario Greb, gospođa Ivana Fočić, gospodin Dimitrije Birač, gospođa Ana Matan i gospodin Damir Mandić.

 Nakon provedene rasprave, od nazočnih 19 vijećnika u vijećnici, vijeće je sa 12 glasova ZA i 7 glasova PROTIV donijelo:

**DRUGE IZMJENE I DOPUNE**

**Programa upravljanja objektima u vlasništvu grada u 2022. godini**

**Članak 1.**

U Programu upravljanje objektima u vlasništvu grada u 2022. godini („GGK 22/21 i 9/22 – izmjene“) mijenja se tablica u Članku 2. ODRŽAVANJE STANOVA i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:** | **800.000,00** | **900.000,00** |
| Rashodi za usluge – održavanje stanova  | 800.000,00 | 900.000,00 |
| **Prihodi:** | **800.000,00** | **900.000,00** |
| Prihodi od prodaje stambenih objekata | 800.000,00 | 900.000,00 |

**Članak 2.**

Mijenja se tablica u Članku 3. ODRŽAVANJE POSLOVNIH PROSTORA I OSTALIH OBJEKATA i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:**  | **900.000,00** | **1.295.000,00** |
| Dokup energije za poslovne prostore i stanove | 30.000,00 | 30.000,00 |
| Održavanje nadstrešnica | 20.000,00 |  20.000,00 |
| Nabava nadstrešnica | 30.000,00 |  30.000,00 |
| Održavanje objekata javne i društvene namjene | 200.000,00 |  200.000,00 |
| Održavanje poslovnih prostora i komunalnih objekata | 620.000,00 |  720.000,00 |
| Montažni objekti na Foginovom kupalištu | 0,00 |  95.000,00 |
| Rashodi za usluge Stari grad Dubovac | 0,00 | 200.000,00 |
| **Prihodi:**  | **900.000,00** | **1.295.000,00** |
| Opći prihodi i primici proračuna | 900.000,00 | 1.295.000,00 |

**Članak 3.**

Mijenja se tablica u Članku 4. DODATNA ULAGANJA NA OBJEKTIMA U VLASNIŠTVU GRADA i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:**  | **2.070.000,00** | **2.937.021,00** |
| Dodatna ulaganja na poslovnim prostorima | 400.000,00 | 400.000,00 |
| Dodatna ulaganja u sportske objekte  | 300.000,000 | 300.000,00 |
| Dodatna ulaganja u sportske objekte Mladost d.o.o. | 500.000,00 | 500.000,00 |
| Građevinski objekti – obnova podloge Vunsko polje | 200.000,00 | 200.000,00 |
| Dodatna ulaganja na stanovima u vlasništvu grada | 620.000,00 | 620.000,00 |
| Dodatna ulaganja na objektima u vlasništvu grada | 50.000,00 | 100.000,00 |
| Dodatna ulaganja na građevinskim objektima - Streljana | 0,00 | 817.021.,00 |
| **Prihodi:**  | **2.070.000,00** | **2.937.021,00** |
| Opći prihodi i primici proračuna | 1.400.000,00 | 1.400.000,00 |
| Prihodi od prodaje stambenih objekata | 620.000,00 | 620.000.00 |
| Prihodi od prodaje poslovnih objekata | 50.000,00 | 100.000.00 |
| Pomoći iz državnog proračuna | 0,00 | 817.021,00 |

**Članak 4.**

Mijenja se tablica u Članku 4a. SANACIJA ŠTETA OD POTRESA i glasi:

|  |  |  |  |
| --- | --- | --- | --- |
|  | PRORAČUN | REBALANS I i i | REBALANS II |
| **Rashodi:** | **0,00****0** | **103.000,00** | **238.000,00** |
| Rashodi za usluge | 0,00 | 103.000,00 | 238.000,00 |
| **Prihodi:** | **0,00** | **103.000,00** | **238.000,00** |
| Prihodi za posebne namjene - ostalo | 0,00 | 103.000,00 | 238.000,00 |

**Članak 5**

Mijenja se tablica u Članku 5. NOGOMETNI STADION BRANKO ČAVLOVIĆ – ČAVLEK i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:**  | **4.250.000,00** | **4.250.000,00** |
| Dodatna ulaganja u sportske objekte Mladost d.o.o. | 3.100.000,00 | 1.782.121,00 |
| Građevinski objekti | 1.100.000,00 | 1.100.000,00 |
| Projektna dokumentacija | 50.000,00 | 50.000,00 |
| Dodatna ulaganja na građevinskim objektima | 0,00 | 1.317.879,00 |
| **Prihodi:**  | **4.250.000,00** | **4.250.000,00** |
| Opći prihodi i primici proračuna | 3.100.000,00 | 1.782.121,00 |
| V.P. iz prethodne godine | 1.150.000,00 | 2.467.879,00 |

**Članak 6.**

Mijenja se tablica u Članku 6. IZRADA PROJEKTNE DOKUMENTACIJE i glasi:

|  |  |  |  |
| --- | --- | --- | --- |
|  | PROGRAM | IZMJENE I | IZMJENE II |
| **Rashodi:**  | **1.400.000,00** | **700.000,00** | **900.000,00** |
| Rashodi za usluge | 200.000,00 | 200.000,00 | 400.000,00 |
| Rashodi za usluge – upis cesta | 300.000,00 | 300.000,00 | 300.000,00 |
| Projektna dokumentacija | 500.000,00 | 200.000,00 | 200.000,00 |
| Projektna dokumentacija KOD studija | 400.000,00 | 0,00 | 0,00 |
| **Prihodi:**  | **1.400.000,00** | **700.000,00** | **900.000,00** |
| Opći prihodi i primici proračuna | 1.000.000,00 | 700.000,00 | 900.000,00 |
| v.p. iz prošle godine | 400.000,00 | 0,00 | 0,00 |

„

**Članak 7.**

Mijenja se Članak 7. i glasi:

„Ukupna sredstva izdvojena za financiranje radova iz ovog Programa od 10.520.021,00 kn osigurat će se iz:

Prihodi po kojima su raspoređena sredstva ostvareni su u sljedećim iznosima:

* općih prihoda i primitaka 5.377.121,00 kn
* prihoda od prodaje stambenih objekata 1.520.000,00 kn
* prihoda od prodaje poslovnih objekata 100.000,00.kn
* prihoda od posebne namjene – ostalo 238.000,00 kn i
* v.p. iz prethodne godine 2.467.879,00 kn
* pomoći iz državnog proračuna 817.021,00.“

**Članak 8.**

U ostalom dijelu Program ostaje nepromijenjen.

**Članak 9.**

Ove izmjene i dopune Programa stupaju na snagu u roku 8 (osam) dana od dana objave u „Glasniku Grada Karlovca“.

**TOČKA 13.**

**DRUGE IZMJENE I DOPUNE PROGRAMA RAZVOJA I SIGURNOSTI PROMETA U 2022. GODINI**

Uvodno obrazloženje dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donesu Druge izmjene i dopune programa razvoja i sigurnosti prometa u 2022. godini.

U raspravi su sudjelovali: gospodin Dobriša Adamec i gospodin Dario Greb.

Nakon provedene rasprave, od nazočnih 20 vijećnika u vijećnici, vijeće je sa 16 glasova ZA i 4 glasa SUZDRŽANA donijelo:

**DRUGE IZMJENE I DOPUNE**

**Programa razvoja i sigurnosti prometa u 2022. godini**

**Članak 1.**

U Programu razvoja i sigurnosti prometa u 2022. godini („GGK 22/21 i 9/22 - izmjene“) mijenja se tablica u Članku 2. PROMETNA JEDINICA MLADEŽI i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:** | **100.000,00****,** | **80.000,00** |
| Usluge studentskog i učeničkog servisa | 75.000,00 | 75.000,00 |
| Rashodi za materijal i energiju – nabave opreme i odora | 25.000,00 | 5.000,00 |
| **Izvor financiranja:** | **100.000,00** | **80.000,00** |
| Opći prihodi i primici proračuna | 100.000,00 | 80.000,00 |

**Članak 2.**

Mijenja se tablica u Članku. 4. SUBVENCIJA AUTOTRANSPORTU d.o.o. i glasi:

|  |  |  |
| --- | --- | --- |
|  | PROGRAM | IZMJENE II |
| **Rashodi:** | **2.000.000,00** | **2.200.000,00** |
| Subvencije trgovačkim društvima izvan javnog sektora2 | 2.000.000,00 | 2.200.000,00 |
| **Izvor financiranja:** | **2.000.000,00** | **2.200.000,00** |
| Opći prihodi i primici proračuna | 2.000.000,00 | 2.200.000,00 |

**Članak 3.**

Mijenja se Članak 5. i glasi:

„Program se temelji na stvarnim potrebama prema aktivnostima, na području grada Karlovca a prema raspoloživim sredstvima za te namjene.

Sveukupna planirana sredstva Programa razvoja i sigurnosti prometa u visini od 2.830.000,00 kn osiguravaju se iz:

* Općih prihoda i primitaka proračuna – 2.530.000,00 kn
* V.P. iz prošle godine – opći prihodi – 200.000,00 kn
* V.P. iz prošle godine – komunalna naknada – 100.000,00 kn.“

**Članak 4.**

U ostalom dijelu Program ostaje nepromijenjen.

**Članak 5.**

Ove izmjene i dopune Programa stupaju na snagu u roku 8 (osam) dana od dana objave u „Glasniku Grada Karlovca“.

**TOČKA 14.**

**DRUGE IZMJENE I DOPUNE PROGRAMA KORIŠTENJA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU U 2022. GODINI**

Uvodno obrazloženje dao je gospodin Dario Greb, dipl. ing. prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlaže da se donesu Druge izmjene i dopune Programa korištenja naknade za zadržavanje nezakonito izgrađenih zgrada u prostoru u 2022. godini.

U raspravi su sudjelovali: gospođa Ehlimana Planinac i gospodin Dario Greb.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**DRUGE IZMJENE I DOPUNE**

**Programa korištenja naknade za zadržavanje nezakonito izgrađenih zgrada u prostoru u 2022. godini**

**Članak 1.**

U Programu korištenja naknade za zadržavanje nezakonito izgrađenih zgrada u prostoru u 2022. godini („Glasnik Grada Karlovca“ br. 22/21, 7/22, dalje u tekstu: Program) mijenja se članak 1. koji sada glasi:

„Prihodi od naknade za zadržavanje nezakonito izgrađenih zgrada u prostoru planiraju se u Proračunu Grada Karlovca za 2022. godinu u ukupnom iznosu od 210.000,00 kuna, od čega je 83.122,00 kuna višak prihoda iz prethodne godine, a 126.878,00 kuna planirani prihod u 2022. godini.“

**Članak 2.**

 U ostalom dijelu Program ostaje neizmijenjen, te ostaje na snazi.

**Članak 3.**

 Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

**TOČKA 15.**

**DRUGE IZMJENE I DOPUNE PROGRAMA JAVNIH POTREBA U SPORTU GRADA KARLOVCA ZA 2022. GODINU**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlaže da se donesu Druge izmjene i dopune Programa javnih potreba u sportu Grada Karlovca za 2022. godinu.

 U raspravi je sudjelovao: gospodin Dimitrije Birač.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo:

**DRUGE IZMJENE I DOPUNE**

**Programa javnih potreba u sportu Grada Karlovca za 2022. godinu**

**I.**

U Programu javnih potreba u sportu grada Karlovca za 2022. godinu (Glasnik Grada Karlovca 22/21, 7/22) članak III. – PLANIRANA SREDSTVA, mijenja se i glasi:

U Proračunu Grada Karlovca za 2022. godinu planiran je iznos od **10.410.000,00** kuna za Program javnih potreba u sportu koji se raspoređuje na sljedeći način:

|  |  |  |
| --- | --- | --- |
|  | **Planirana sredstva** | **Rebalans II** |
| 1. **PRIHODI**

**SREDSTVA PRORAČUNA GRADA KARLOVCA** | **10.060.000,00** | **10.410.000,00** |
| 1. **RASHODI**

**JAVNE POTREBE U SPORTU GRADA KARLOVCA** | **10.060.000,00** | **10.410.000,00** |
| **1. TEKUĆE DONACIJE U NOVCU - SPORTSKE UDRUGE ČLANICE KARLOVAČKE ŠPORTSKE ZAJEDNICE** | **3.965.000,00** | **3.965.000,00** |
|  1.1. Tekuće donacije sportskim udrugama članicama KŠZ-a: | 2.945.000,00 | 2.945.000,00 |
|  1.1.1. Osnovne ekipne sportske udruge | 1.345.000,00 | 1.345.000,00 |
|  1.1.2. Ekipne sportske udruge nositelji kvalitete | 300.000,00 | 300.000,00 |
|  1.1.3. Individualne sportske udruge nositelji kvalitete | 1.000.000,00 | 1.000.000,00 |
|  1.1.4. Programski fond | 300.000,00 | 300.000,00 |
|  1.2. Režijski troškovi | 200.000,00 | 200.000,00 |
|  1.3. Sufinanciranje sportskih manifestacija | 70.000,00 | 70.000,00 |
|  1.4. Neraspoređena sredstva | 400.000,00 | 400.000,00 |
|  1.5. Sufinanciranje troškova prijevoza | 350.000,00 | 350.000,00 |
| **2. PROVOĐENJE DIJELA PROGRAMA SPORTSKE KULTURE UČENIKA** | **80.000,00** | **80.000,00** |
|  2.1. Programske aktivnosti | 80.000,00 | 80.000,00 |
| **3. TEKUĆE DONACIJE U NOVCU - ZA DJELATNOST KŠZ** | **2.590.000,00** | **2.670.000,00** |
|  3.1. Plaće za redoviti rad | 2.266.550,00 | 2.346.550,00 |
|  3.1.1. Zaposlenici Karlovačke športske zajednice-stručna služba | 498.000,00 | 538.000,00 |
|  3.1.2. Zaposlenici-profesionalni treneri | 1.536.550,00 | 1.576.550,00 |
|  3.1.3. Treneri  | 232.000,00 | 232.000,00 |
|  3.2. Materijalni i režijski troškovi | 323.450,00 | 323.450,00 |
|  3.2.1. Naknada troškova zaposlenima za prijevoz-stručna služba | 30.700,00 | 30.700,00 |
|  3.2.2. Naknada troškova zaposlenicima za prijevoz-profesionalni treneri | 102.850,00 | 102.850,00 |
|  3.2.3. Naknada troškova za prijevoz  | 39.900,00 | 39.900,00 |
|  3.2.4. Rashodi za materijal i energiju (rashodi ua energiju, uredski materijal, materijal i dijelovi za tekuće i investicijsko održavanje, usluge telefona, pošte i prijevoza i komunalne usluge) | 150.000,00 | 150.000,00 |
| **4. TEKUĆE DONACIJE U NOVCU – ZA OSOBE S INVALIDITETOM** | **50.000,00** | **50.000,00** |
|  4.1. Tekuće donacije sportskim udrugama osoba s invaliditetom | 50.000,00 | 50.000,00 |
| **5. TEKUĆE DONACIJE U NOVCU – ZA KORIŠTENJE SPORTSKIH DVORANA** | **3.140.000,00** | **3.280.000,00** |
|  5.1. Sportski objekti Mladost d.o.o. | 2.560.000,00 | 2.700.000,00 |
|  5.2. Sportski objekti na području grada Karlovca  Ostale sportske dvorane- dvorana Osnovne škole Grabrik- dvorana Ekonomsko - turističke škole i Osnovne škole D. Jarnević- dvorana Šumarske i drvodjeljske škole- dvorana Prirodoslovne škole- dvorana Tehničke škole- dvorana Osnovne škole Dubovac- dvorana Doma Oružanih snaga Hrvatske vojske Zrinski- dvorana Društva za sportsku rekreaciju Out fit-dvorana FIK d.o.o. | 580.000,00 | 580.000,00 |
| **6. ZDRAVSTVENA SKRB SPORTAŠA** | **135.000,00** | **135.000,00** |
|  6.1. Liječnički pregledi sportaša | 135.000,00 | 135.000,00 |
| **7. STIPENDIJE VRHUNSKIM I PERSPEKTIVNIM SPORTAŠIMA** | **100.000,00** | **100.000,00** |
|  7.1. Stipendije | 100.000,00 | 100.000,00 |
| **8. PROGRAM HOO-AKTIVNE ZAJEDNICE** | **0,00** | **130.000,00** |
|  8.1. Kupnja kombi vozila | 0,00 | 130.000,00 |

**II.**

Ostale odredbe Programa javnih potreba u sportu grada Karlovca za 2022. godinu ostaju neizmijenjene.

**III.**

 Ove Druge izmjene i dopune Programa javnih potreba u sportu grada Karlovca za 2022. godinu objavit će se u Glasniku Grada Karlovca.

**TOČKA 16.**

**DRUGE IZMJENE I DOPUNE PROGRAMA JAVNIH POTREBA U TEHNIČKOJ KULTURI GRADA KARLOVCA ZA 2022. GODINU**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlaže da se donesu Druge izmjene i dopune Programa javnih potreba u tehničkoj kulturi Grada Karlovca za 2022. godinu.

U raspravi su sudjelovali: gospođa Ana Matan i gospođa Draženka Sila Ljubenko.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**DRUGE IZMJENE I DOPUNE**

**Programa javnih potreba u tehničkoj kulturi Grada Karlovca za 2022. godinu**

**I.**

U Programu javnih potreba u tehničkoj kulturi grada Karlovca za 2022. godinu (Glasnik Grada Karlovca 22/21, 7/22) članak **III. – PLANIRANA SREDSTVA**, mijenja se i glasi:

U Proračunu Grada Karlovca za 2022. godinu za Program javnih potreba u tehničkoj kulturi planiran je iznos od 631.000,00 kuna te se raspoređuje na sljedeći način:

|  |  |  |
| --- | --- | --- |
|  | **Planirana sredstva** | **Rebalans II**  |
| **A) PRIHODI: SREDSTVA PRORAČUNA GRADA KARLOVCA** | **610.000,00** | **631.000,00** |
| **B) RASHODI:****JAVNE POTREBE U TEHNIČKOJ KULTURI GRADA KARLOVCA** | **610.000,00** | **631.000,00** |
|  |  |  |
| **1. DJELOVANJE ZAJEDNICE TEHNIČKE KULTURE** | **480.000,00** | **501.000,00** |
|  **1.1.Rashodi za zaposlene** | **260.000,00** | **294.000,00** |
|  **1.2.Materijalni rashodi** | **220.000,00** | **207.000,00** |
|  1.2.1.Naknada troškova zaposlenima za prijevoz | 9.096,00 | 9.096,00 |
|  1.2.2.Rashodi za materijal i energiju | 63.966,51 | 63.966,51 |
|  1.2.3.Rashodi za usluge (knjigovodstvo, čišćenje prostora) | 36.937,49 | 36.937,49 |
|  1.2.4. Ostali nespomenuti rashodi - troškovi organizacije natjecanja, financiranje projekata usmjerenih inovativnom radu i stvaralaštvu i dr. | 110.000,00 | 97.000,00 |
|  |  |  |
| **2. RAD UDRUGA - ČLANICA ZAJEDNICE TEHNIČKE KULTURE** | **130.000,00** | **130.000,00** |

**II.**

Ostale odredbe Programa javnih potreba u tehničkoj kulturi grada Karlovca za 2022. godinu ostaju neizmijenjene.

**III.**

 Ove Druge izmjene i dopune Programa javnih potreba u tehničkoj kulturi grada Karlovca za 2022. godinu objavit će se u Glasniku Grada Karlovca.

**TOČKA 17.**

**DRUGE IZMJENE I DOPUNE PROGRAMA SUBVENCIJA TROŠKOVA STANOVANJA I DRUGIH OBLIKA SOCIJALNE POMOĆI ZA 2022. GODINU**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlaže da se donesu Druge izmjene i dopune Programa subvencija troškova stanovanja i drugih oblika socijalne pomoći za 2022. godinu.

Budući da nije bilo rasprave, od nazočnih 19 vijećnika u vijećnici, vijeće je s 17 glasova ZA i 2 glasa SUZDRŽANA donijelo:

**DRUGE IZMJENE I DOPUNE**

**Programa subvencija troškova stanovanja i drugih oblika socijalne pomoći za 2022. godinu**

**I.**

U Programu subvencija troškova stanovanja i drugih oblika socijalne pomoći za 2022. godinu (Glasnik Grada Karlovca 22/2021, 7/22) mijenja se članak VII. PLANIRANA SREDSTVA i novi glasi:

U Proračunu Grada Karlovca za 2022. godinu planiran je iznos od 5.246.000,00 kuna za Program subvencija troškova stanovanja i drugih oblika socijalne pomoći za 2022. godinu koji se raspoređuje na sljedeći način:

|  |  |  |  |  |  |
| --- | --- | --- | --- | --- | --- |
| RB | **Oblik pomoći** | **Planirani broj pomoći** | **Planirana sredstva** | **Planirani broj pomoći** | **Rebalans II** |
| 1. | Subvencija troškova smještaja u vrtiće | 25 | 55.000,00 | 25 | 55.000,00 |
| 2. | Pomoć za prehranu učenika u osnovnim školama | 300 | 170.000,00 | 300 | 170.000,00 |
| 3. | Ljetovanje za djecu u Hostelu „Karlovac“ | 35 | 50.000,00 | 35 | 50.000,00 |
| 4. | Pomoć za nabavu ogrjeva | 330 | 370.000,00 | 330 | 370.000,00 |
| 5. | Subvencija troškova komunalija | 450 | 351.500,00 | 450 | 351.500,00 |
| 6. | Subvencija troškova električne energije | 450 | 310.000,00 | 450 | 310.000,00 |
| 7. | Subvencija troškova centralnog grijanja | 100 | 120.000,00 | 100 | 120.000,00 |
| 8. | Pomoći umirovljenicima po osnovi režijskih troškova stanovanja | 6.000 | 1.500.000,00 | 6.000 | 1.500.000,00 |
| 9. | Božićnica za umirovljenike | 400 | 150.000,00 | 400 | 150.000,00 |
| 10. | Pomoć umirovljenicima s izrazito malim mirovinama i braniteljima primateljima opskrbnine | 70 | 160.000,00 | 70 | 160.000,00 |
| 11. | Sufinanciranje gradskog prijevoza građanima starijim od 65 godina | 1.000 | 220.000,00 | 1.000 | 220.000,00 |
| 12. | Subvencija godišnjih karata za prijevoz socijalno ugroženih kategorija | 55 | 35.000,00 | 55 | 35.000,00 |
| 13. | Pomoć u prehrani – mlijeko za dojenčad | 30 | 60.000,00 | 30 | 60.000,00 |
| 14. | Pomoć u prehrani – topli obroci i paketi hrane | 150 | 725.000,00 | 150 | 725.000,00 |
| 15. | Zdravstvena njega u kući starih i bolesnih osoba | 20 | 175.000,00 | 20 | 175.000,00 |
| 16. | Pomoć u kući starim i bolesnim osobama | 50 | 380.000,00 | 50 | 380.000,00 |
| 17. | Naknada pogrebnih troškova | 15 | 60.000,00 | 15 | 60.000,00 |
| 18. | Pomoći temeljem posebnih odluka | 700 | 304.500,00 | 770 | 354.500,00 |
|  | **UKUPNO:**  | **10.180** | **5.196.000,00** | **10.250** | **5.246.000,00** |

**II.**

Ostale odredbe Programa subvencija troškova stanovanja i drugih oblika socijalne pomoći za 2022. godinu ostaju neizmijenjene.

**III.**

 Ove Druge izmjene i dopune Programa subvencija troškova stanovanja i drugih oblika socijalne pomoći za 2022. godinu objavit će se u Glasniku Grada Karlovca.

**TOČKA 18.**

**TREĆE IZMJENE I DOPUNE PROGRAMA JAVNIH POTREBA U PREDŠKOLSKOM ODGOJU I OBRAZOVANJU ZA 2022. GODINU**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlaže da se donesu Treće izmjene i dopune Programa javnih potreba u predškolskom odgoju i obrazovanju za 2022. godinu

Budući da nije bilo rasprave, od nazočnih 19 vijećnika u vijećnici, vijeće je s 19 glasova ZA donijelo:

**TREĆE IZMJENE I DOPUNE**

**Programa javnih potreba u predškolskom odgoju i obrazovanju za 2022. godinu**

**I.**

U Programu javnih potreba u predškolskom odgoju i obrazovanju za 2022. godinu (Glasnik Grada Karlovca 22/2021, 02/2022, 7/2022) u daljnjem tekstu Program, u članku II. – PLANIRANA SREDSTVA, stavak 1. mijenja se i glasi:

„U Proračunu Grada Karlovca za 2022. godinu planirani iznos od 25.960.591,00 kuna za Program javnih potreba u predškolskom odgoju i obrazovanju raspoređuje se na sljedeći način“

U istom članku Programa, Tablice br. 1. i 2. mijenjaju se, a dodaje se Tablica broj 5. i glasi:

Tablica br. 1

|  |  |  |  |
| --- | --- | --- | --- |
| R. br. | **NAZIV AKTIVNOSTI** | **Planirana sredstva** | **Rebalans II** |
| 1.  | **DJEČJI VRTIĆ KARLOVAC** | **8.525.000,00** | **9.706.000,00** |
| 1.1. | **RASHODI ZA ZAPOSLENE U USTANOVAMA PREDŠKOLSKOG ODGOJA**  | 8.500.000,00 | 9.561.000,00 |
|  | Plaće za redovan rad | 8.500.000,00 | 9.561.000,00 |
| 1.2. | **NAKNADE ZA RAD UPRAVNOG VIJEĆA** | **25.000,00** | **25.000,00** |
|  | Plaće (Bruto) | 25.000,00 | 25.000,00 |
| 1.3. | **OPREMANJE DJEČJEG VRTIĆA** | **0,00** | **120.000,00** |
|  | Rashodi za materijal i energiju | 0,00 | 30.000,00 |
|  | Rashodi za nabavu nefincijske imovine  | 0,00 | 90.000,00 |

Tablica br. 2

|  |  |  |  |
| --- | --- | --- | --- |
| R. br. | **NAZIV AKTIVNOSTI** | **Planirana sredstva** | **Rebalans II** |
| 2.  | **DJEČJI VRTIĆ ČETIRI RIJEKE** | **8.923.833,00** | **9.843.833,00** |
| 2.1. | **RASHODI ZA ZAPOSLENE U USTANOVAMA PREDŠKOLSKOG ODGOJA** | **8.893.833,00** | **9.743.833,00** |
|  | Plaće za redovan rad | 7.570.333,00 | 8.370.333,00 |
|  | Doprinosi na plaće | 1.323.500,00 | 1.373.500,00 |
| 2.2. | **NAKNADE ZA RAD UPRAVNOG VIJEĆA** | **30.000,00** | **30.000,00** |
|  | Naknade za rad predstavničkih i izvršnih tijela, povjerenstava i slično | 30.000,00 | 30.000,00 |
| 2.3. | **OPREMANJE DJEČJEG VRTIĆA** | **0,00** | **70.000,00** |
|  | Oprema  | 0,00 | 70.000,00 |

Tablica br. 5.

|  |  |  |  |
| --- | --- | --- | --- |
| R. br. | **NAZIV AKTIVNOSTI** | **Planirana sredstva** | **Rebalans II** |
| 5.  | **OPREMANJE DJEČJEG VRTIĆA**  | **0** | **30.000,00** |
| 5.1. | Oprema za DV Zadobarje  | 0 | 30.000,00 |

**II.**

U članku III. Programa - OPIS AKTIVNOSTI I NAČIN ISPLATE SREDSTAVA, Točka 3. **SUFINANCIRANJE SMJEŠTAJA DJECE U PRIVATNIM VRTIĆIMA** dodaje se nova aktivnost i glasi:

 Grad Karlovac potpisao je ugovor s Ministarstvom regionalnog razvoja i fondova EU i Gradom Ljubuškim o sufinanciranju projekta iz Programa prekogranične suradnje između Republike Hrvatske i Bosne i Hercegovine za 2022. godinu - Zajedno za dječju radost. Ukupna vrijednost projekta je 236.400,00 kuna, a sredstva su namijenjena za uređenje Dječjeg vrtića Ljubuški i vrtića u Zadobarju. Za Grad Karlovac osiguran je iznos od 30.000,00 kuna za opremanje vrtića u Zadobarju. U područnom odjelu Zadobarje, osigurat će se didaktička oprema za novootvorene vrtićke kapacitete kako bi se povećala kvaliteta sadržaja i poboljšali uvjeti boravka djece u samom objektu.

Grad Karlovac provest će nabavu opreme u skladu s važećim propisima iz područja javne nabave.

**III.**

 Ostale odredbe u Programu javnih potreba u predškolskom odgoju i obrazovanju za 2022. godinu ne mijenjaju se.

**IV.**

 Ove Izmjene i dopune Programa objavit će se u Glasniku Grada Karlovca.

**TOČKA 19.**

**ODLUKA O  IZMJENI I DOPUNI ODLUKE O UVJETIMA I MJERILIMA ZA DAVANJE U NAJAM STANOVA U VLASNIŠTVU GRADA KARLOVCA**

Uvodno obrazloženje dala je gospođa Tatjana Gojak, dipl. iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o  izmjeni i dopuni Odluke o uvjetima i mjerilima za davanje u najam stanova u vlasništvu Grada Karlovca.

U raspravi su sudjelovali: gospođa Dragica Malović, gospođa Tatjana Gojak i gospodin Dobriša Adamec.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o  izmjeni i dopuni Odluke o uvjetima i mjerilima za davanje u najam stanova u vlasništvu Grada Karlovca**

Članak 1.

 U Odluci o uvjetima i mjerilima za davanje u najam stanova u vlasništvu Grada Karlovca (Glasnik Grada Karlovca br. 11/2019) u članku 3., stavak 4. mijenja se i glasi:

 „Natječaj se u pravilu raspisuje svake tri godine. Gradsko vijeće Grada Karlovca može, na prijedlog Povjerenstva za stanove, posebnom odlukom produžiti valjanost liste za još 3 mjeseca.“

Članak 2.

 U članku 4. stavak 1. i 2. mijenjaju se i glase: „

Stavak 1: „Iznimno od čl. 3.ove Odluke, gradonačelnik može, na prijedlog Povjerenstva za stanove donijeti odluku o davanju stana u najam bez provođenja javnog natječaja (izvan liste reda prvenstva) u izvanrednim i posebno opravdanim slučajevima osobama sa posebnim socijalnim, zdravstvenim i sličnim potrebama koje utvrđuje stručno tijelo, te osobama koje su uslijed elementarnih nepogoda ili zbog ruševnosti ostale bez odgovarajućeg smještaja.“

Stavak 2: „Odluka o davanju stana u najam izvan liste reda prvenstva mora biti dodatno obrazložena.“

Članak 3 .

U članku 6. stavku 1. točka 5. mijenja se i glasi:

 „ako ukupni mjesečni prihod po članu obiteljskog domaćinstva ostvaren u 6 mjeseci koji prethode objavi natječaja za dodjelu stanova u najam ne prelazi iznos utvrđene minimalne neto plaće sukladno Zakonu o minimalnoj plaću ( NN broj 118/18 i 120/21 – daljnjem tekstu: minimalna plaća)“.

Članak 4.

U članku 7. u stavku 1 iza riječi :“izvanbračnoj zajednici“ briše se točka i dolazi tekst:

„i iz drugih zajednica obiteljskog života.“

U istom članku iza stavka 2. dolaze stavci 3., 4. i 5. koji glase:

Stavak 3.: “ Stanovanje u obiteljskom domaćinstvu dokazuje se sukladno Obiteljskom zakonu (NN broj103/2015., 98/2019. i 47/2020) uvjerenjem o prebivalištu (ne starijem od 30 dana) za sve članove obiteljskog domaćinstva koji su navedeni u zahtjevu, izdanog od strane nadležne policijske uprave, na temelju kojeg je moguće nedvojbeno utvrditi da su svi članovi obiteljskog domaćinstva trajno nastanjeni na istoj adresi.

Stavak 4.: Postojanje bračne zajednice dokazuje se vjenčanim listom (ne starijim od 30 dana).

Stavak 5.: Srodstvo podnositelja zahtjeva s članom obiteljskog domaćinstva (potomak, pastorak, posvojenik, roditelj ili posvojitelj) dokazuje se rodnim listom za sve članove obiteljskog domaćinstva navedene u zahtjevu.“

U istom članku dosadašnji stavak 3. postaje stavak 6, mijenja se i glasi:

Stavak 6.: „ Postojanje izvanbračne zajednice, i drugih zajednica obiteljskog života dokazuje se ovjerenom izjavom izvanbračnih drugova, odnosno na način i po postupku sukladno Obiteljskom zakonu. “

Članak 5.

 U članku 9. stavku 1. u točki 2. mijenja se broj bodova i sada glasi: „20“.

 U istom članku briše se točka 6.

Članak 6.

 U članku 10. u stavku 1. alineja 6. se briše.

Članak 7.

 Članak 12. mijenja se i glasi:

„Prema ukupnom prosječnom mjesečnom prihodu po članu obiteljskog domaćinstva ostvarenom u 6 mjeseci koji prethode objavi javnog natječaja za davanje stanova u najam podnositelju zahtjeva pripada slijedeći broj bodova:

do 20 % minimalne neto plaće 40 bodova,

 od 21 % do 40% minimalne neto plaće 35 bodova

od 41 % do 60% minimalne neto plaće 30 bodova:

od 61 % do 80% minimalne neto plaće 25 bodova

više od 81 % minimalne neto plaće 20 bodova.“

Članak 8.

 U članku 15. u stavku 1. točke 3., 4. i 5. u postojećem tekstu se brišu, a umjesto njih dolazi tekst u točki 3. koji glasi:

Točka 3.: „ za svako dijete na redovnom školovanju 5 bodova.“

U istom članku i stavku u točki 6. mijenja se broj bodova i sada glasi: „ 4“.

U istom članku i stavku postojeće točke 6. do 10. postaju točke 4. do 8.

Članak 9.

 Članak 16. mijenja se i glasi:

„Ako dva ili više podnositelja zahtjeva ostvare jednaki broj bodova, prednost na Općoj listi reda prvenstva ima podnositelj prema sljedećem redoslijedu:

1. podnositelj koji ima najviše bodova prema materijalnom stanju

2. podnositelj koji ima najviše bodova prema ostalim uvjetima stanovanja

3. podnositelj koji ima najviše bodova prema socijalno-zdravstvenom statusu.“

Članak 10.

 U članku 17. stavku 3. u točki 7. tekst: “ točka 9)“ mijenja se i glasi: „točka 7)“

Članak 11.

 U članku 21., u stavku 1. brišu se točka 1. i točka 4.

U istom članku u stavku 1. točke 2., 3. i 4. postaju točke 1., 2. i 3.

Članak 12.

U Članku 25., u stavku 1., alineji 2. i 3. riječ: „ kućanstva“ mijenja se i glasi. „obiteljskog domaćinstva“.

U istom članku i stavku iza alineje 4. dodaje se alineja 5. koja glasi:

* „potvrdu Porezne uprave o stjecanju ili otuđivanju nekretnina i plaćanju poreza za kuću za odmor na području Republike Hrvatske u proteklih 5 godina prije objave natječaja“.

U istom članku u stavku 4. riječ: „kućanstva“ mijenja se i glasi“ obiteljskog domaćinstva“ .

Članak 13.

U članku 35. iza stavka 4. dodaje se stavak 5. koji glasi:

„Postojeći ugovori o najmu sklopljeni na neodređeno vrijeme uskladit će se sa odredbama ove odluke nakon njenog stupanja na snagu“.

Članak 14.

U članku 36. brišu se stavci 3. i 4.

U istom članku iza stavka 2. dolazi novi stavak 3. koji glasi:

„Iznimno od stavka 1. najmoprimcu koji nije uredno izvršio sve obveze iz ugovora može se na prijedlog Povjerenstva za stanove ponuditi zaključenje ugovora na godinu dana, koji se može produžiti za još godinu dana, uz uvjet ispunjenja ugovornih obveza “.

Članak 15.

U članku 37. u stavku 3. iza točke dodaje se tekst:

 „ Zapisnikom o predaji stana u posjed konstatira se stanje u kojem se stan nalazi. Zapisniku se prilaže popis izvedenih radova, broj troškovnika i fotografije stana“.

Članak 16.

U članku 41. stavak 2. mijenja se i glasi:

 „Koeficijent prihoda ovisan je minimalnoj net plaći. Koeficijent prihoda iznosi:

- za obiteljsko domaćinstvo sa ukupnim prosječnim mjesečnim prihodom po članu do 20% utvrđene minimalne neto plaće u RH: 0,8,

- za obiteljsko domaćinstvo sa ukupnim prosječnim mjesečnim prihodom po članu do 21% do 40% utvrđene minimalne neto plaće u RH: 1.0,

- za obiteljsko domaćinstvo sa ukupnim prosječnim mjesečnim prihodom po članu do 41% do 60% utvrđene minimalne neto plaće u RH: 1,2,

- za obiteljsko domaćinstvo sa ukupnim prosječnim mjesečnim prihodom po članu do 61% do 80% utvrđene minimalne neto plaće u RH: 1,4,

- za obiteljsko domaćinstvo sa ukupnim prosječnim mjesečnim prihodom po članu od 81% i više utvrđene minimalne neto plaće u RH: 1,6“.

Članak 17.

 U članku 44. stavak 1. mijenja se i glasi:

„Povjerenstvo za stanove je dužno za svakog najmoprimca sa slobodno ugovorenom najamninom po službenoj dužnosti kontrolirati ispunjavanje uvjeta iz čl. 5. i 6. ove Odluke“.

Članak 18.

U članku 45. u stavku 1. briše se alineja 4.

Članak 19.

Članak 47. mijenja se i glasi:

„Ako stan ne ispunjava minimalno tehničke uvjete uređenja stana kako bi bio u funkcionalnom stanju i pogodan za davanje u najam, osim u slučaju iz čl. 46. ove odluke, potrebu izvođenja radova za osposobljavanje stana za redovno stanovanje, vrstu radova i rokove u kojima trebaju biti izvedeni utvrđuje nadležni upravni odjel za održavanje gradske imovine“.

Članak 20.

Članak 50. se briše.

Članak 21.

U članku 52. mijenja se stavak 1. i glasi:

 „Nadležni upravni odjel za održavanje gradske imovine je dužan prema hitnosti i zatečenom stanju na terenu izvesti prioritetno slijedeće radove na održavanju stana:“

Članak 22.

U članku 58 u stavku 1. mijenja se točka 1. i glasi:

 „ 1. ako najmoprimac ne izvršava ugovorne obveze“.

Članak 23.

U članku 60. u stavku 2. iza točke dodaje se tekst:

„Zapisnikom o primopredaji stana radi iseljenja najmoprimca konstatira se stanje u kojem se stan nalazi. Zapisniku se prilažu fotografije stana u vrijeme iseljenja najmoprimca“.

Članak 24.

Ova Odluka stupa na snagu osmog dana od dana objave u ''Glasniku Grada Karlovca''.

Ugovori o najmu sklopljeni temeljem Odluke o uvjetima i mjerilima za davanje u najam stanova u vlasništvu Grada Karlovca (Glasnik Grada Karlovca br. 11/2019) ostaju na snazi do isteka vremena na koje su sklopljeni, odnosno do prestanka važenja ugovora o najmu.

**TOČKA 20.**

**ODLUKA O PRODUŽENJU VAŽENJA LISTA REDA PRVENSTVA  ZA DAVANJE U NAJAM STANOVA U VLASNIŠTVU GRADA KARLOVCA**

Uvodno obrazloženje dala je gospođa Tatjana Gojak, dipl. iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlaže da se donese Odluka o produženju važenja Lista reda prvenstva  za davanje u najam stanova u vlasništvu Grada Karlovca.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o produženju važenja Lista reda prvenstva  za davanje u najam stanova u vlasništvu Grada Karlovca**

Članak 1.

Opća lista reda prvenstva s rokom važenja od 01.01.2020. – 31.12.2022. i Lista reda prvenstva za mlade s rokom važenja od 01.01.2020. – 31.12.2022. za davanje u najam stanova u vlasništvu Grada Karlovca, obje liste utvrđene Odlukom gradonačelnika KLASA:370-01/19-01/38, URBROJ: 2133/01-10-02/06-19-1 od 05.12.2019. godine produžuju se do 31.03. 2023. godine.

Članak 2.

Dodjela stanova po Općoj listi reda prvenstva i Listi reda prvenstva za mlade iz članka 1. ove Odluke vršit će se do 31.03.2023. godine, ovisno o raspoloživosti stanova u vlasništvu Grada Karlovca.

Članak 3.

Ova Odluka stupa na snagu osmog dana od dana objave u ''Glasniku Grada Karlovca'', a primjenjuje se od 1. siječnja 2023. godine.

**TOČKA 21.**

**ODLUKA O UKLJUČENJU GRADA KARLOVCA U PROGRAM DRUŠTVENO POTICAJNE STANOGRADNJE**

Uvodno obrazloženje dala je gospođa Tatjana Gojak, dipl. iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlaže da se donese Odluka o uključenju Grada Karlovca u Program društveno poticajne stanogradnje

U raspravi su sudjelovali: gospođa Dragica Malović, gospođa Ana Matan, gospodin Dimitrije Birač, gospodin Dražen Cukina, gospođa Tatjana Gojak i gospodin Damir Mandić.

Nakon provedene rasprave, od nazočnih 19 vijećnika u vijećnici, vijeće je sa 17 glasova ZA i 2 glasa SUZDRŽANA donijelo:

**ODLUKU**

**o uključenju Grada Karlovca u Program društveno poticajne stanogradnje**

Članak 1.

Grad Karlovac ima namjeru uključiti se u provedbeni program izgradnje stanova po Programu društveno poticane stanogradnje (u daljnjem tekstu: POS), a s ciljem da se građanima omogući zadovoljavanje stambenih potreba i poboljšanje kvalitete stanovanja izgradnjom stambenih jedinica uz poticaj javnih sredstava, uz mogućnost kupnje po pristupačnijim uvjetima od tržišnih u pogledu kamata i rokova otplate.

Članak 2.

Grad Karlovac osigurat će građevinsko zemljište na području Grada Karlovca, uređenje komunalne infrastrukture i priključenje na komunalnu infrastrukturu sukladno Zakonu o društveno poticanoj stanogradnji (NN br. 109/01, 82/04, 76/07, 38/09, 86/02, 7/13, 26/15, 57/18, 66/19 i 58/2021 .

Nekretnina na kojoj se namjerava izgraditi stanove po Programu POS-a je u Karlovcu, na lokaciji GČ Dubovac, u Ulici Herte Turze.

Sukladno Zakonu, prava i obveze u pogledu osiguranja građevinskog zemljišta, uređenja komunalne infrastrukture i priključaka na infrastrukturu, vezano uz izgradnju i prodaju stanova, uredit će se pisanim ugovorom sklopljenim između Grada Karlovca i Agencije za pravni promet i posredovanje nekretninama (u daljnjem tekstu: APN).

Grad Karlovac neposredno će surađivat na izgradnji stanova POS-a s APN-om.

Članak 3.

Struktura stanova bit će planirana sukladno potrebama i formiranoj Listi prvenstva nakon provedenog Javnog poziva. Lista reda prvenstva za kupnju stanova formirat će se temeljem odluke kojom će se propisati uvjeti, mjerila i postupak za utvrđivanje reda prvenstva za kupnju stanova POS-a na području Grada Karlovca.

Za formiranje liste reda prvenstva gradonačelnik Grada će imenovati povjerenstvo za provođenje postupka za odobravanje zahtjeva za kupnju stanova iz Programa POS-a.

Članak 4.

Ova Odluka stupa na snagu osmog dana od dana objave u Glasniku Grada Karlovca.

**TOČKA 22.**

**ODLUKA O UKIDANJU STATUSA JAVNOG DOBRA U OPĆOJ UPOTREBI NA NEKRETNINAMA K.Č.BR. 4191/36, 4191/38 K.O. KARLOVAC II I K.Č.BR. 3756/5 K.O. TURANJ**

Uvodno obrazloženje dala je gospođa Tatjana Gojak, dipl. iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlaže da se donese Odluka o ukidanju statusa javnog dobra u općoj upotrebi na nekretninama k.č.br. 4191/36, 4191/38 k.o. Karlovac II i k.č.br. 3756/5 k.o. Turanj.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o ukidanju statusa javnog dobra u općoj upotrebi na nekretninama k.č.br. 4191/36, 4191/38 k.o. Karlovac II i k.č.br. 3756/5 k.o. Turanj**

I

 Ukida se status javnog dobra u općoj upotrebi na nekretninama oznake k.č.br. 4191/36, Mostanje 006, nerazvrstana cesta, površine 927 m2, k.č.br. 4191/38, Mostanje 006, nerazvrstana cesta, površine 569 m2, obje upisane u zk.ul.br. 9538, k.o. Karlovac II i k.č.br. 3756/5, Braće Gojak, ulica, površine 18 m2, upisane u zk.ul.br. 612 k.o. Turanj.

II

 Zemljišno knjižni odjel Općinskog suda u Karlovcu izvršit će provedbu ove Odluke.

III

 Ova odluka stupa na snagu osmog dana od dana objave u Glasniku Grada Karlovca.

**TOČKA 23.**

**ODLUKA O OBNOVI ZGRADA JAVNE NAMJENE**

 Uvodno obrazloženje dala je dr.sc. Ana Hranilović Trubić, dipl. ing. građ., pročelnica Upravnog odjela za gradnju i zaštitu okoliša.

 Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donese Odluka o obnovi zgrada javne namjene Budući da nije bilo rasprave, od nazočnih 19 vijećnika u vijećnici, vijeće je sa 19 glasova donijelo:

**ODLUKU**

**o obnovi zgrada javne namjene**

**Članak 1.**

Grad Karlovac pristupa obnovi sljedećih zgrada javne namjene:

1. zgrada Gradske uprave, na adresi Trg bana J. Jelačića 7, Karlovac, izgrađena na k.č. br. 1122 upisana u zk.ul. 1842 k.o. Karlovac II, vlasništvo Grada Karlovca, koja se nalazi unutar Kulturno-povijesne cjeline grada Karlovca upisane u Registar kulturnih dobara RH pod brojem Z-2993.
2. zgrada na adresi Gornja Gaza 3, Karlovac, izgrađena na k.č.br. 610 upisana u zk.ul. 5199 k.o. Karlovac II, vlasništvo Grada Karlovca, koja se nalazi unutar Kulturno-povijesne cjeline grada Karlovca upisane u Registar kulturnih dobara RH pod brojem Z-2993.
3. zgrada Hrvatskog doma na adresi Ulica Frana Kurelca 4, Karlovac, izgrađena na k.č.br. 1853/3 upisana u zk.ul. 1005 k.o. Karlovac II, vlasništvo Grada Karlovca, koja se nalazi unutar Kulturno-povijesne cjeline grada Karlovca upisane u Registar kulturnih dobara RH pod brojem Z-2993.
4. zgrada „KAMOD“ na adresi Josipa Kraša 2, Karlovac, izgrađena na k.č. 1071 upisana u zk.ul. 5600 k.o. Karlovac II, vlasništvo Republike Hrvatske (Gradu Karlovcu od strane Ministarstva prostornoga uređenja, graditeljstva i državne imovine izdana suglasnost KLASA: 940-01/22-03/98, URBROJ: 531-09-02-03/04-22-2 od 21.01. 2022. godine za prijavu na poziv na dodjelu bespovratnih financijskih sredstava za provedbu mjera zaštite kulturne baštine oštećene u potresima), koja se nalazi unutar Kulturno-povijesne cjeline grada Karlovca upisane u Registar kulturnih dobara RH pod brojem Z-2993.
5. zgrada Gradskog muzeja na adresi Trg Josipa Jurja Strossmayera 7, Karlovac, izgrađena na k.č. 1115 k.o. upisana u zk.ul. 5651 Karlovac II, vlasništvo Muzeji Grada Karlovca, OIB: 25177148317, Trg Josipa Jurja Strossmayera 7, 47 000 Karlovac, čiji je osnivač Grad Karlovac, koja se nalazi unutar Kulturno-povijesne cjeline grada Karlovca upisane u Registar kulturnih dobara RH pod brojem Z-3084.

**Članak 2.**

Utvrđuje se da su zgrade javne namjene navedene u članka 1. ove Odluke, koje su u vlasništvu Grada Karlovca/čiji je osnivač, odnosno za koju je od strane vlasnika izdana suglasnost Gradu Karlovcu za prijavu na poziv za dodjelu bespovratnih financijskih sredstava i izvršenje prihvatljivih aktivnosti u okviru poziva, oštećene u potresima koji su se dogodili na području Karlovačke županije dana 29. prosinca 2020. godine, nakon kojih je Vlada Republike Hrvatske donijela Odluku o proglašenju katastrofe na području pogođenom potresom („Narodne novine“ br. 1/21).

**Članak 3.**

Potreba za cjelovitom obnovom zgrada javne namjene iz članka 1. ove Odluke utvrđena je temeljem:

1. Rješenja (KLASA: UP/I-612-08/22-01/0045, UBROJ: 523-05-02-09/1-22-1 od 20. siječnja 2022. godine) Ministarstva Kulture i medija, Uprava za zaštitu kulturne baštine, Konzervatorski odjel u Karlovcu kojim se utvrđuju mjere zaštite za zgradu Gradske uprave
2. Rješenja (KLASA: UP/I-612-08/22-01/0042, UBROJ: 523-05-02-09/1-22-1 od 20. siječnja 2022. godine) Ministarstva Kulture i medija, Uprava za zaštitu kulturne baštine, Konzervatorski odjel u Karlovcu kojim se utvrđuju mjere zaštite za građevinu na adresi Gornja Gaza 3
3. Rješenja (KLASA: UP/I-612-08/22-01/0044, UBROJ: 523-05-02-09/1-22-1 od 19. siječnja 2022. godine) Ministarstva Kulture i medija, Uprava za zaštitu kulturne baštine, Konzervatorski odjel u Karlovcu kojim se utvrđuju mjere zaštite za zgradu Hrvatskog doma
4. Rješenja (KLASA: UP/I-612-08/21-09/0373, UBROJ: 523-05-02-09/5-21-1 od 6. svibnja 2021.) Ministarstva Kulture i medija, Uprava za zaštitu kulturne baštine, Konzervatorski odjel u Karlovcu kojim se utvrđuju mjere zaštite za zgradu „KAMOD“
5. Elaborata ocjene postojećeg stanja građevinske konstrukcije, oznake 07/21-E izrađen po Gdesign d.o.o. za projektiranje i nadzor, svibanj 2021., za zgradu Gradskog muzeja.

kojima je utvrđeno da su zgrade tehnički pogodne za cjelovitu obnovu zgrade javne namjene sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ br. 102/20, 10/21 i 117/21, dalje u tekstu: Zakon o obnovi zgrada oštećenih potresom), Tehničkim propisom za građevinske konstrukcije („Narodne novine“ br. 17/17, 75/20 i 7/22) i Programom mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije i Programu mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ br. 137/21).

**Članak 4.**

Obnova zgrada iz članka 1. ove Odluke izvršit će se cjelovitom obnovom zgrada sukladno Zakonu o obnovi zgrada oštećenih potresom, na temelju projekata obnove zgrada za cjelovitu obnovu te u skladu s Programom mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ br. 137/21).

**Članak 5.**

Sredstva za financiranje obnove zgrade javne namjene iz članka 1. ove Odluke osigurat će se u Proračunu Grada Karlovca.

**Članak 6.**

Ovlašćuje se Gradonačelnik Grada Karlovca da sukladno primjenjivim zakonskim propisima provede postupak obnove javnih zgrada iz članka 1. ove Odluke.

**Članak 7.**

 Ova Odluka stupa na snagu osmog dana od dana objave u „Glasniku Grada Karlovca“.

**TOČKA 24.**

**ODLUKA O IZMJENI ODLUKE O POKRETANJU NABAVE ZA OPREMANJE ZGRADE KINA EDISON**

Uvodno obrazloženje dala je dr.sc. Ana Hranilović Trubić, dipl. ing. građ., pročelnica Upravnog odjela za gradnju i zaštitu okoliša.

 Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o izmjeni Odluke o pokretanju nabave za opremanje zgrade kina Edison.

 Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o izmjeni Odluke o pokretanju nabave za opremanje zgrade kina Edison**

Članak 1.

Mijenja se čl. 2. Odluke o pokretanju nabave za opremanje zgrade kina Edison, KLASA: 024-03/22-02/05, URBROJ: 2133-1-01/01-22-7, od 9. lipnja 2022., objavljene u Glasniku Grada Karlovca br. 10/22 i sada glasi:

Procijenjena vrijednost nabave iznosi 6.700.000,00 HRK bez poreza na dodanu vrijednost, odnosno 8.375.000,00 HRK s uključenim porezom na dodanu vrijednost.

Članak 2.

Sve ostale odredbe ostaju na snazi.

Članak 3.

Ova odluka stupa na snagu osmog dana od dana objave u „Glasniku Grada Karlovca“.

**TOČKA 25.**

**ODLUKA O USVAJANJU KOMUNIKACIJSKE STRATEGIJE I KOMUNIKACIJSKOG AKCIJSKOG PLANA ZA POTREBE STRATEGIJE RAZVOJA VEĆEG URBANOG PODRUČJA KARLOVAC ZA RAZDOBLJE 2021.-2027.**

Uvodno obrazloženje dala je gospođa Anita Trbuščić Mlakar, dipl. oec., pročelnica Službe za provedbu ITU mehanizma (ITU PT).

 Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlaže da se donese Odluka o usvajanju Komunikacijske strategije i komunikacijskog akcijskog plana za potrebe Strategije razvoja Većeg urbanog područja Karlovac za razdoblje 2021.-2027.

 U raspravi su sudjelovali: gospodin Dobriša Adamec i gospođa Anita Trbuščić Mlakar.

 Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o usvajanju Komunikacijske strategije i komunikacijskog akcijskog plana za potrebe Strategije razvoja Većeg urbanog područja Karlovac za razdoblje 2021.-2027.**

**Članak 1.**

Ovom Odlukom usvaja se Komunikacijska strategija i komunikacijski akcijski plan za potrebe Strategije razvoja Većeg urbanog područja Karlovac za razdoblje 2021.-2027.

**Članak 2.**

Komunikacijska strategija i komunikacijski akcijski plan su provedbeni akti strategije razvoja urbanog područja kojima se određuju komunikacijski ciljevi koje grad središte urbanog područja kao nositelj izrade strategije razvoja urbanog područja želi postići komunikacijom s javnošću i kojima se definira okvir za postizanje komunikacijskih ciljeva.

**Članak 3.**

Ovoj Odluci prethode ishođena pozitivna mišljenja Koordinacijskog vijeća i Partnerskog vijeća Većeg urbanog područja Karlovac te pozitivna mišljenja predstavničkih tijela svih jedinica lokalne samouprave iz obuhvata urbanog područja Karlovac: Duga Resa, Ozalj, Slunj, Krnjak, Cetingrad i Rakovica.

**Članak 4.**

Ova Odluka stupa na snagu osmog dana od dana objave u Službenom glasniku Grada Karlovca.

**TOČKA 26.**

**ZAKLJUČAK O PONIŠTENJU NATJEČAJA ZA IZBOR I IMENOVANJE RAVNATELJA GRADSKOG KAZALIŠTA “ZORIN DOM”**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za izbor i imenovanja razmatrao navedenu točku, te predlaže da se donese Zaključak o poništenju natječaja za izbor i imenovanje ravnatelja Gradskog kazališta “Zorin dom”.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ZAKLJUČAK**

**o poništenju natječaja za izbor i imenovanje ravnatelja Gradskog kazališta “Zorin dom”.**

I.

 Poništava se natječaj za izbor i imenovanje ravnatelja Gradskog kazališta „Zorin dom“ koji je objavljen u Narodnim novinama br. 60/2022 od dana 27.5.2022. godine i Večernjem listu istog datuma.

II.

Ne vrši se izbor prijavljenog kandidata na raspisani natječaj za imenovanje ravnatelja Gradskog kazališta „Zorin dom“ temeljem Odluke Kazališnog vijeća broj: 8-3/2022. od dana 21.6.2022. godine.

III.

Ponovit će se natječaj za izbor ravnatelja Gradskog kazališta „Zorin dom“.

Dovršeno u 15:55

ZAPISNIČAR PREDSJEDNIK

Mirna Mileusnić GRADSKOG VIJEĆA GRADA KARLOVCA

 Marin Svetić, dipl. ing. šumarstva